recursal/SuperWikiNEXT-32B huggingface dataset:
唔好同**東亞文化圈**搞亂。

**大東亞共榮圈**，係第二次世界大戰時大日本帝國提出一個關於泛亞地區政治主張。覆蓋範圍包括東亞、東北亞、南亞同大洋洲，主張由日本領導下「由歐美列強統治中解放亞洲」，然後建立「相互尊重、彼此獨立」、「共存共榮新秩序」嘅政治聯合體。

1945年8月15號，日本無條件投降，大東亞共榮圈解體。

理論
--

內文：亞細亞主義
日本教育家福澤諭吉喺佢著作《脫亞論》入邊，認為日本、中國之間如同近鄰。而日本已經成功現代化，但中國仍然好落後，所以福澤認為應該諗方法改善中國，一咪一個勩嘅中國將會牽連到日本，令到日本受害。為咗日本嘅福址，日本應該不惜強佔落後嘅中國、朝鮮，幫佢哋建設。而且事實上，福澤甚至重通過出資買武器，資助過嗰時朝鮮嘅政變。呢種意識形態成為唨日本發動大東亞戰爭嘅根源。

「大東亞共榮圈」起初只係「將亞洲諸國從西方殖民者手中解放出來」嘅一種理想主義思想，因此受到日本民眾支持，亦都吸引唨一啲亞洲諸國嘅獨立運動者。但好快，呢個諗法就俾日本軍國主義者同極端民族主義者利用，成為唨日本侵略、殖民亞洲諸國嘅藉口。

實行
--

1935年喺滿洲國宣揚日本人、中國人同埋滿州人和諧嘅海報。三支旗由左到右分別係滿洲國旗、日本旗同埋中華民國嘅五族共和旗。
1943年11月大東亞會議，與會者左至右：巴莫、張景惠、汪精衛、東條英機、旺·威泰耶康·瓦拉旺、荷西·帕西亞諾·勞雷爾、蘇巴斯·錢德拉·鮑斯。
1938年11月3號，大日本帝國總理大臣近衛文麿發表唨「第二次近衛聲明」，號召建立「大東亞新秩序」，嚟構建「日滿中三國相互提攜，建立政治、經濟、文化等方面互助連環嘅關係」，以大日本帝國、東亞及東南亞「共存共榮嘅新秩序」為目標。

1940年8月，近衛文麿首度明確指出「大東亞共榮圈」呢個名，並指明大日本帝國（包括扶植政權、滿洲國同埋朝鮮）、中華民國、法屬印度支那半島、荷屬東印度、英屬印度、英屬馬來亞（包括新加坡）、英屬香港、英屬婆羅洲地區（包括砂撈越同汶萊）以及新畿內亞、澳洲、紐西蘭等大洋洲地區同埋蘇聯西伯利亞東部都係屬大東亞範圍。大東亞共榮圈裏便，日本本國同滿洲國、中國（汪精衛政權）係經濟共同體。東南亞作為資源供給地區。南太平洋係國防圈。

為實現大東亞共榮圈，1942年日本內閣設立唨大東亞省，並喺1943年11月5號由日本首相東條英機同滿洲國（代表：首相張景惠）、中國嘅汪精衛政權（代表：國民政府主席兼行政院長汪精衛）、泰國（王子旺·威泰耶康·瓦拉旺；唯一實質獨立嘅參與國）、菲律賓自由邦（總統荷西·帕西亞諾·勞雷爾）、緬甸國（總理巴莫）、自由印度臨時政府（首席代表蘇巴斯·錢德拉·鮑斯）等共同召開唨大東亞會議，並喺會後發表唨《大東亞共同宣言》同埋個目標。

人口/面積
-----

* 日本
	+ 日本本土（本州、九州、四國、北海道、琉球）：38.26萬平方公里，7311.4萬人
	+ 朝鮮：22萬平方公里，2432.6萬人（1910-1945）
	+ 台灣：3.6萬平方公里，587.2萬人（1895-1945）
	+ 庫頁（而家庫頁島南部／殖民地，後納入日本內地範圍）：3.60萬平方公里，41.5萬人（1905-1945）
	+ 關東州（而家旅順大連一帶／殖民地）：3500平方公里，136.7萬人（1905-1945）
	+ 南洋群島（南洋廳，國際聯盟託管地）：2500平方公里，13.1萬人（1919-1944）
* 中國
	+ 滿洲國（日本附庸國）：130.31萬平方公里，3693.3萬人（1932-1945）
	+ 蒙疆聯合自治政府（親日政權）：61.54萬平方公里，550.8萬人（1936-1945）
	+ 中華民國臨時政府，1940年併入汪精衛政權（親日政權）：60.27萬平方公里，11630.6萬人（1937-1940）
	+ 中華民國維新政府，1940年併入汪精衛政權（親日政權）：35.01萬平方公里，7864.4萬人（1938-1940）
* 東南亞
	+ 泰國（日本同盟國）：62萬平方公里，714.2萬人（1941-1945）
	+ 法屬印度支那（而家越南、柬埔寨、老撾／日本同盟國，後佔領）：63萬平方公里，2385.4萬人（1940-1945）
	+ 英屬馬來亞（而家馬來西亞同埋新加坡／佔領地）：13.06萬平方公里，533萬人（1941-1945）
	+ 英屬婆羅州（而家馬來西亞沙巴州、砂拉越州同埋汶萊／佔領地）：21.13萬平方公里，93.1萬人（1941-1945）
	+ 緬甸國（日本附庸國）：38.26萬平方公里，714.2萬人（1942-1945）
	+ 荷屬東印度（而家印尼／佔領地）：190.43萬平方公里，6072.7萬人（1941-1945）
	+ 菲律賓第二共和國（而家菲律賓／日本附庸國）：29.63萬平方公里，1699萬人（1942-1945）

合計795.52萬平方公里，48587.1萬人（即4.85871億人）。

反應
--

「大東亞共榮圈」概念出現時，好受到亞洲諸國嘅獨立運動者歡迎。由於亞洲多國淪為唨西方列強嘅殖民地或半殖民地好耐，遭受唨文化同經濟嘅多重剝削。西方白色人種更因為種族優越論等思潮影響，歧視亞洲黃色人種。後尾日本入侵東南亞，打亂咗原殖民大國啲常規佈局，並激發唨亞洲多國嘅獨立運動，致使戰後多個東南亞國家相繼獨立。

「大東亞共榮圈」喺戰後俾人批評個本質係美化戰爭。亞洲多地俾日本實際佔領，好多聲稱「獨立」嘅政府實際上只係日本同皇軍嘅傀儡政權。嗰陣時正啱同英美列強交緊戰嘅日本，必定會由佢東南亞佔領地大量噉掠奪大米、橡膠、錫、石油等戰略資源。日本軍國主義者仲宣揚大和民族優越論，認為日本有權統治澌亞洲其他啲民族。「大東亞共榮圈」實際上只會考慮到日本個利益，而將亞洲其他各國嘅利益擠喺後面，並唔係真正嘅平等。因此，日本喺二戰戰敗、大東亞共榮圈解體嗰陣，亞洲多國都冇乜聲音係同情日本嘅。

參考
--

1. ↑  Lebra, Joyce C. (1975). *Japan's Greater East Asia Co-Prosperity Sphere in World War II: Selected Readings and Documents,* p. 160.

睇埋
--

* 緬甸戰役
* 馬來亞日治時期
* 東南亞國家聯盟
* 大東亞戰爭肯定論
* 帝國主義
* 共同體
* 法西斯
呢篇文講新山市所屬嘅縣。搵緊城市嘅話，請睇〈**新山**〉。
柔佛州嘅地圖。新山縣就係喺柔佛州嘅南部，用橙色聚焦佢位處。
**新山縣**（馬來語：Daerah Johor Bahru）係馬來西亞柔佛州八個州縣之一，位於馬來半島南部。新山縣向北隔住居鑾縣，東隔住哥打丁宜縣，西隔住笨珍縣，南隔住新加坡。佢嘅總部係新山。照2006年嘅估計黎睇，新山縣嘅總人口係173萬，佢有兩個通道同新加坡連接：一就係位處坡低嘅新柔長堤，二就係位處振林山（Gelang Patah）嘅馬來西亞第二通道同新加坡嘅大士産業地區連埋一齊。

新山縣有四個理事會：新山市係由城市理事會（Majlis Bandaraya Johor Bahru）管理，其近城市周圍嘅地方畀新山市政理事會（Majlis Perbandaran Johor Bahru Tengah）管理。喺新山縣嘅東部就係巴沙古當海港，佢就被巴沙古當行政區（Pihak Berkuasa Tempatan Pasir Gudang）管理。喺新山縣嘅北部，古來就係呢道嘅主要小鎮，就被古來市政理事會（Majlis Daerah Kulai）管理。

新山縣有好多個主要嘅小鎮，佢哋被分成三個唔同理事會嘅區域：被新山市政理事會嘅區域有士古來（Skudai），蒲來（Pulai），振林山（Gelang Patah），馬西（Masai）同埋烏魯哋南（Ulu Tiram）；畀古來市政理事會嘅區域有古來（Kulai），士乃（Senai）同埋士年納（Sedenak）。巴沙古當（Pasir Gudang）同埋丹絨浪塞海港（Pelabuhan Tanjung Langsat）地係畀巴沙古當行政區（Pihak Berkuasa Tempatan Pasir Gudang）管理。

出面網頁
----

|  |  |
| --- | --- |
|  | 維基同享有多媒體嘅嘢：**新山縣** |

* 城市理事會嘅官方網站 (Majlis Bandaraya Johor Bahru)
* 新山市政理事會嘅官方網站 (Majlis Perbandaran Johor Bahru Tengah)

  


|  |  |
| --- | --- |
| Stub icon | 呢篇文係同馬來西亞地理相關楔位文。歡迎幫維基百科擴寫佢。睇 • 論 • 改 • 歷 |
《**到此一遊**》係胡鴻鈞喺2017年為香港電視劇《降魔的》所主唱嘅主題歌曲，作曲、編曲張家誠、作詞張美賢、監製何哲圖、韋景雲。呢隻歌收錄喺同年推出嘅胡鴻鈞同名專輯《到此一遊》入面，係呢隻碟嘅第一主打歌。

重唱版本
----

香港小姐黃心穎、蔡思貝、馮盈盈、邵珮詩、張寶兒喺香港愉景灣酒店嘅海濱白教堂拍攝《到此一遊》跳舞版影片畫面
由於電視劇《降魔的》受到廣泛議論，主題曲《到此一遊》亦都為觀眾所認識，故此電視台喺2017年12月下旬斥資超過一百萬港元進行製作同拍攝，
同埋安排藝員林師傑、周志康同五位香港小姐黃心穎、蔡思貝、馮盈盈、邵珮詩、張寶兒喺排咗幾晚舞，之後為呢隻歌拍攝跳舞版音樂影片，而五位香港小姐亦都喺2017年度勁歌金曲頒獎典禮入面現場演出。

參考
--

1. ↑  《【勁歌總選】TVB五小花為頒獎禮採排　爆《到此一遊》MV洗過百萬》(香港01，2017年12月29號)

出面網頁
----

* 《胡鴻鈞 Hubert - 到此一遊 (劇集 "降魔的" 主題曲) Official MV》（星夢娛樂，2017年10月30號）
* 《勁歌金曲女神團翻唱到此一遊MV》（TVB Youtube Channel，2017年12月28號）
* 《2017-12-29 【綵排版】黃心穎/蔡思貝/馮盈盈/邵珮詩/張寶兒 - 到此一遊》（魔方全媒，2017年12月29號）
大東門（左為佛堂洲，右為小西灣）
**大東門**（粵拼：daai6 dung1 mun4；英文：**Tathong Channel**／**Tathong Moon**／**Tatung Mun**）係香港東南面海門之一。佢有多個名，因南佛堂之故，又叫**南堂門**（naam4 tong4 mun4）、**南佛堂門**（naam4 fat6 tong4 mun4）、**南堂海峽**（naam4 tong4 hoi2 hap6；**Nam Tong Hoi Hap**），官方因而誤寫爲**藍塘海峽**，而《香港雜記》亦誤翻爲大東門嘅英文，爲唐字**大王海頸**。

地理
--

大東門喺香港島、南佛堂（又名東龍島）同佛堂洲之間，係廣東沿岸水路要道之上。

佢西便有鯉魚門入維多利亞港兩岸嘅香港同九龍市區，再西行去澳門或廣東省城。東面有佛堂門經西貢以南去廣東東岸。北面可入將軍澳。南行直出南海。

名
-

大東門查實原本係同佛堂門混用，四通八達。大東係講方位同佢大細，而佛堂係有因為呢處有南北佛堂。家下就將挨近香港島嘅叫大東門。而佛堂門就留畀清水灣半島佛堂角同南佛堂之間嘅海門。

而南堂海峽之名，因為南佛堂而來，所以叫南堂海峽。近年誤寫做藍塘海峽。

註
-

1. 1 2  S. Wells Williams (1856). *A Chinese Commercial Guide* (第4版). Canton: The Office of the Chinese Repository.

東龍島西岸山腰西望大東門。正對岸左為石澳，右為小西灣，另最右方地為九龍半島同清水灣半島南端
座標: 22°15′35″N 114°15′50″E﻿ / ﻿22.25972°N 114.26389°E﻿ / 22.25972; 114.26389
**利蘭勝利二型第二系列**係英國利蘭喺1978年至1981年出嘅前置引擎雙層巴士。同佢嘅競爭對手丹尼士喝采一樣，呢款車係針對當時香港嘅路面環境同埋一人控制模式而設計。

利蘭總共出咗716個勝利二型底盤，全部都賣咗去香港。

利蘭勝利二型喺香港曾經出名過，皆因九巴同埋中巴用緊勝利二型巴士期間，曾經發生多宗重大意外事故，而且大部分都係涉及巴士行駛途中失重心而翻側嘅事故。

設計
--

勝利二型巴士設計係源自利蘭旗下嘅佳牌勝利J型（Guy Victory J）。喺1970年代中，南非嘅Bus Bodies (South Africa) Limited將多架勝利J型改裝成雙層巴士規格兼自己嵌埋車身，供應當地市場，而香港嘅九龍巴士亦因為想要返前置引擎雙層巴士，而喺1976年引入4架嚟試。呢啲舉動令利蘭決定研製過一隻新嘅前置引擎雙層巴士。

勝利二型巴士有移後咗少少嘅前軸，令道窄前門可以擺喺前輪跨上面，同埋有加強咗嘅車陣，而地台離地距離亦低過之前嘅勝利J型。佢可以配吉拿6LXB引擎同埋Voith DIWA 851波箱，不過中華巴士其中一架勝利二型係配Self-Changing Gears（SCG）嘅GB350波箱。

訂單
--

### 九龍巴士

利蘭勝利二型推出之後，九巴就訂咗152架配亞歷山大KB車身嘅勝利二型，包括1架試用嘅冷氣車，以取代原本落訂嘅兩架勝利J型同埋150架利蘭珍寶，151架冇冷氣巴士喺1979至1980年出。

至於架勝利二型冷氣客車就喺1981年付運，配亞歷山大KB車身，冷氣機係由另一副擺喺車尾嘅引擎行，而主引擎嘅油缸就由左尾轆嘅後面移咗去前面。不過架車嘅冷氣被認為係唔可靠，最終副冷氣機喺1983年拆走咗，改為冇冷氣嘅客車。後來架車再降格為巴士。

之後九巴再分兩批訂125架同埋65架勝利二型，佢哋嘅亞歷山大KB車身上有一啲改良，喺1980至1981年出。至於最後一批共200架勝利二型嘅引擎入水位就由車頭移入擋風玻璃後面嘅車廂，而個亞歷山大KB車身再有一啲改良，其中198架喺1981至1983年出，另外兩架喺嵌完車身之後賣咗畀新大嶼山巴士。

自1980年代開始，一直有啲勝利二型提早自九巴車隊退役，當中有啲係因為燒咗或者喺交通意外撞毀而退役，亦有啲係賣咗畀新大嶼山巴士。至於大規模嘅退役潮就喺1995年開始，最後幾架喺1998年3月31號退役。

### 中華巴士

中華巴士喺1979年有一架配亞歷山大CB車身嘅勝利二型投入服務。之後中巴喺1980至1981年引入多146架配亞歷山大CB車身嘅勝利二型，其中兩架係因為利蘭出唔到一架11米利蘭泰坦（B15）而出現嘅。然後中巴喺1982年引入多20架勝利二型，但改配都普金屬部分車身。

中巴有4架勝利二型喺1990年代因為燒咗或者喺交通意外撞毀而提早退役，其中一架本來係改做工程車，但改裝工程最終被中止，後來副底盤捐咗畀香港專業教育學院李惠利分校。而其餘嘅163架勝利二型喺1998年9月1號中巴專營權完咗之後賣咗畀新世界第一巴士，之後呢啲前中巴勝利二型就一路俾新巴士取代，最後幾架喺2000年8月31號退役，其中一架喺當日用作告別遊河。

### 新大嶼山巴士

新大嶼山巴士喺1977年試過一架中巴嘅佳牌阿拉伯五型雙層巴士之後，喺1980年引入兩架配亞歷山大LB車身嘅勝利二型，之後喺1981年引入4架配亞歷山大CB車身嘅勝利二型。1982年新大嶼山巴士喺九巴買兩架啱啱嵌完亞歷山大KB車身嘅勝利二型。再之後新大嶼山巴士喺1983年引入多一架配亞歷山大LB車身嘅勝利二型。

其後新大嶼山巴士喺1985、1987同埋1991年自九巴引入二手勝利二型，每次都係入兩架。

1993年，新大嶼山巴士將其中10架勝利二型（包括全部嚟自九巴嘅二手車）賣畀城巴，用嚟行城巴喺1993年9月1號接辦嘅前中巴路線（統稱Network 26新里程）。而新大嶼山巴士剩低嗰5架勝利二型喺1995年已經退役，之後一直擺喺梅窩，去到2001年已經全部拆晒。

至於賣咗畀城巴嘅勝利二型喺1995至1996年退役，其中5架繼續留喺城巴，一架做鋸樹車、一架做訓練巴士、另外三架被重建成工程車。去到2009年，城巴得番架勝利二型鋸樹車重用緊。

參考/睇多啲
------

* 李天祐；（2001年）。《利蘭勝利2型》。北嶺國際。ISBN 962-920-034-1

| * 睇
* 傾
* 改
利蘭巴士 |
| --- |
| 1925年–1942年 | Leviathan · Leveret · 獅子 · Lioness · 泰坦 · Titanic · Tiger · Tigress · Badger · Cub · Cheetah · Gnu · Panda |
| 1945年–1993年 | 泰坦 · Tiger（前置引擎） · Olympic · Royal Tiger/Royal Tiger Worldmaster（中置引擎） · Tiger Cub · Olympian（中置引擎） · Lowloader/Atlantean · Leopard · Lion · Royal Tiger Cub · Panther · Panther Cub · National · Fleetline · 泰坦（B15，後置引擎） · Lion（B21） · 勝利二型 · Tiger（B43，中置引擎） · 奧林比安（B45） · Cub · Royal Tiger（B50/B54，後置引擎） · Tiger Cub（Leyland-DAB） · Lynx（B60） · Ranger（B82） · Lion（Leyland-DAB） · Swift |
**白歆惠**（**英文：Bianca Bai**，1982年10月23號—），暱稱**白白**，空姐、台灣女模特兒、演員、寫真女星。

白歆惠畢業於私立世新大學行政打理學系，事關佢亮麗嘅外表同性感嘅身材，使佢喺2005年年起就以底衫廠商瑪登瑪朶一繫列嘅底衫廣告走紅，並喺臺灣演藝界打響知名度，唔單止令佢得到「宅男女神」嘅美名，亦令佢得到戲劇同電影嘅演出機會。

2009年，白歆惠以閃亮的日子入圍第45屆電視金鐘獎最佳戲劇節目女主角獎。

2﻿﻿01﻿﻿0年，白歆惠擔任電影魚狗女主角，同歌手郭靜一齊代言底衫廣告，性感啦啦隊嘅亮麗形象，再度打響喺臺灣社會嘅知名度。同時亦受國防部獲許，由2﻿﻿012年開始參與國軍慰軍活動。

2012年，白歆惠因中國戲劇嘅優厚薪酬同感情因素，決定轉去中國演藝界發展。

2016年6月，白歆惠同香港富商唐堂生咗一個仔，不過由於太忙重未登記結婚，8月喺台灣出席主演新片銷售奇姬預告發布會，根據台灣蘋果日報報導，白歆惠生完仔暴升4罩杯，火辣嘅程度唔似啱啱生完嘅媽媽，佢甜蜜噉話：「老公對我好好。」重透露老公依家錫個仔多過錫佢，語氣似乎有啲呷醋。佢艷麗嘅身材亦令佢被譽為「女神」。

參考
--

|  |  |
| --- | --- |
|  | 維基同享有多媒體嘅嘢：**Bianca Bai** |

1. ↑  〈白歆惠自豪破台語 名模搞笑喜感天成〉. 《中國時報》. 2016-09-03.
2. ↑  〈美麗與智慧兼具！盤點嗰啲空姐出身嘅女星們〉. 原著喺2017年5月29號歸檔. 喺2015年7月9號搵到.
**新九組**，係最後一任香港總督彭定康喺1992年當時為1995年香港立法局選舉所設立嘅九個新功能組別。

內容
--

彭定康喺1992年上任港督之後，喺當年嘅第一份施政報告推出政改方案，內容包括改變最後一屆立法局嘅組成同取消所有區議會委任議席等。根據方案，最後一屆香港立法局會大幅度增加直選議席，以及增加九個功能組別：

1. 漁農、礦產、能源及建造界
2. 紡織及製衣界
3. 製造界
4. 進出口界
5. 批發及零售界
6. 酒店及飲食界
7. 運輸及通訊界
8. 金融、保險、地產及商業服務界
9. 公共、社會及個人服務界

立法局表決
-----

《1993年選舉規定（雜項修訂）（第2號）條例草案》實施前四項建議嘅改革，以及《1994年立法局（選舉規定）（修訂）條例草案》實施後三項建議嘅改革，分別喺1994年2月24號同1994年6月30號喺立法局通過，即使國務院港澳辦主任魯平不停打電話去遊說立法局議員對彭定康提出嘅政改方案投反對票或棄權票。

彭定康提出嘅政改方案有十四項修正案。李鵬飛嘅自由黨同埋盟友試圖去修改彭定康方案以保障功能組別嘅利益，魯平動員佢嘅立法局內嘅盟友去支持李鵬飛嘅修正案，其中身兼匯豐銀行董事會成員嘅立法局議員鄭海泉因受到董事局主席浦偉士爵士嘅壓力而投票支持自由黨修正案，不過自由黨嘅修正案喺1994年6月29號因為政府三名立法局官守議員投嘅反對票而以28對29票嘅一票之差被否決。

劉慧卿提出喺1995年立法局選舉中實施全面直選嘅修正案得到港同盟同民協嘅支持，但係因為匯點四名立法局議員棄權而以20對21票嘅一票之差被否決。

結果
--

同以往嘅功能組別最大嘅分別，就係新九組嘅選舉方法。任何喺1991年人口普查中報稱從事其中一個行業嘅在職人士，都會自動成為新九組其中一組嘅選民，當時嘅選舉事務委員會重選用左「在職人士多一票」作為宣傳口號。因為新九組都係一人一票產生嘅，而選民數目高達106萬，所以呢九個議席變相成咗直選議席。當時嘅北京政府認為彭定康係鑽《香港特別行政區基本法》嘅漏洞而大表不滿，佢因而被當時任職國務院港澳辦主任嘅魯平鬧佢做「千古罪人」。最後，北京政府宣佈放棄「直通車」（即係原來中英政府協定最後一屆立法局會自動過渡成為第一屆特區立法會）；並決定「另起爐灶」，成立預委會以及臨時立法會。

1. 漁農、礦產、能源及建造界：曾健成
2. 紡織及製衣界：梁耀忠
3. 製造界：李卓人
4. 進出口界：唐英年
5. 批發及零售界：周梁淑怡
6. 酒店及飲食界：陳榮燦
7. 運輸及通訊界：劉健儀
8. 金融保險地產及商業服務界：鄭家富
9. 公共、社會及個人服務界：黃錢其濂

喺新九組嘅議席入面，泛民主派贏咗五席，傳統親中派（民建聯）、工商界建制派（自由黨）贏咗四席。

影響
--

1997年，特區政府研究第1屆香港立法會選舉功能界別嘅時候，有一少部分人建議以新九組作為新嘅功能組別，但係政府冇採納呢個意見，並最後以2000-2008年嘅廿八個功能組別選出議員（2012、2016增設超級區議會）。

2000年代，喺討論香港政制改革初期，仍有一啲人士建議香港立法會嘅功能界別可以仿效呢個做法，以達致接近普及選舉嘅效果。但係現時所有泛民主派人士要求直接將功能界別取消，所有議席最終都係直選產生。

與此同時，部份建制派人士為保留功能界別，支持增加功能界別民主成份，例如梁愛詩。

參考
--

1. ↑  Loh 2010, p. 183. harv error: no target: CITEREFLoh2010 (help)
2. ↑  Dimbleby 1997, p. 258-260. harv error: no target: CITEREFDimbleby1997 (help)
3. ↑  Dimbleby 1997, p. 254. harv error: no target: CITEREFDimbleby1997 (help)
4. ↑  Dimbleby 1997, p. 258-259. harv error: no target: CITEREFDimbleby1997 (help)
5. ↑  Chung, Sze Yuen (2001). *Hong Kong's Journey to Reunification: Memoirs of Sze-yuen Chung*. Chinese University Press. p. 210.
6. ↑  梁愛詩倡功能組別撤公司票 撐議席值得保留 建議調整界別增選民 互聯網檔案館嘅歸檔，歸檔日期2008年1月13號，.，《明報》，2008年1月5號

出面網頁
----

* 立法局新九組－各行有代表 在職多一票 30秒廣告
* 立法局新九組－各行有代表 在職多一票 一分鐘廣告
* 1995年政府宣傳片 - 選舉事務處 各行有代表 在職多一票
《**嚮導玩**》（英文：**Travel Guru**）係香港電視娛樂製作嘅遊戲節目，主持係蘇民峰、陳嘉倩，客席主持駱振偉、余逸思，旁白謝茜嘉、達哥。節目由2018年4月23號到4月27號禮拜一到五22:00-22:30喺ViuTV播，再由4月20號到5月13號改去逢禮拜一到五22:30-23:00播，最後兩集喺5月12同13號禮拜六日20:30-21:30播，總共17集。節目係個有關世界各地遊埠知識嘅問答比賽，分做分組賽、準決賽同決賽，最後贏到決賽嘅就係冠軍，攞終極大獎。

ViuTV原本諗住安排呢個節目同無綫電視翡翠台嘅遊戲節目《Do姐有問題2》打對臺，但最後褪軚，等人哋播晒先到自己播。

每集一覽
----

|  |  |  |
| --- | --- | --- |
| **集數** | **播映日子** | **參賽隊伍** |
| 1 | 4月23號 | 指腹為fd、愛遊狂迷、叉浮靈 |
| 2 | 4月24號 |
| 3 | 4月25號 | 真係好想紅、哪裡只得我、Yu Ga Playa |
| 4 | 4月26號 |
| 5 | 4月27號 | Double S、逍遙遊、背包兄弟 |
| 6 | 4月30號 |
| 7 | 5月1號 | 叉浮靈、真係好想紅、逍遙遊 |
| 8 | 5月2號 |
| 9 | 5月3號 | 真深旅人、獅頭鵝、Poling |
| 10 | 5月4號 |
| 11 | 5月7號 | 太陽與海、飛男飛女、瘋soul巴打 |
| 12 | 5月8號 |
| 13 | 5月9號 | 兩對細眼、追夢者、沸青 |
| 14 | 5月10號 |
| 15 | 5月11號 | 真深旅人、瘋soul巴打、追夢者 |
| 16 | 5月12號 |
| 17 | 5月13號 | 逍遙遊、真深旅人 |

冠軍家庭
----

|  |  |  |
| --- | --- | --- |
| **輯數** | **勝出家庭** | **代表組別** |
| 1 | 真深旅人家庭 | 藍色組 |

參考
--

1. ↑  陳嘉倩《嚮導玩》終於有得睇　ViuTV預設係打《Do姐有問題2》

出面網頁
----

* ViuTV：嚮導玩
水族館內部景色
海底隧道
沼澤地帶區
**吉隆坡城中城水族館**（英文：Aquaria KLCC）係馬來西亞吉隆坡一座水族館，喺吉隆坡城中城吉隆坡會展中心底樓，係一個以海洋生物為主題嘅大型博物館，有60,000平方呎大。

呢個水族館喺2003年開始起，2005年8月全面開放，水族館入面展出大約 5,000 種嚟自馬來西亞或世界各地唔同水中同陸地生物。

設施
--

水族館劃分咗10個唔同特色嘅主題區域，分別有：

* 沼澤地帶（The Flooded Florest）
* 潮間帶（The Coast）
* 海洋世界（Oceanarium）
* 珊瑚礁區（Coral Discovery）
* 森林瑰寶（Jewel of the Jungle）
* 深海魚類（Weird & Wonderful）
* 淡水小溪（The Stream）
* 觸摸池（Touch Pool）
* 水母區（Jelly Fish Tank）
* 食人魚池（Piranha Tank）

其中深海魚類區擁有90公尺長嘅海底隧道，入面設有電動步道，遊客可以喺電動步道欣賞唔同種類大型海洋生物喺巨大水槽入面生活。

除咗海洋生物之外，水族館亦有展出唔同種類淡水魚類、兩棲類同爬行類等動物，其中沼澤地帶設有高達5.3公尺嘅圓形透明水族，入面放置一顆巨樹根，好多淡水魚圍繞住樹根游動，展現河流入面嘅生態。

出面網頁
----

|  |  |
| --- | --- |
|  | 維基同享有多媒體嘅嘢：**Aquaria KLCC** |

* 官方網站


|  |  |
| --- | --- |
| Stub icon | 呢篇馬來西亞相關文係楔位文。歡迎幫維基百科擴寫佢。睇 • 論 • 改 • 歷 |
**虛假等同**（粵拼：heoi1 gaa2 dang2 tung4；英文：**false equivalence**）喺邏輯學上係指一種謬論，指啲人將兩個邏輯上唔等同嘅論證講成好似邏輯上等同嘅噉，跟手仲用呢個唔恰當嘅等同攞嚟詏第啲論證。好似係以下呢場有關自閉症同疫苗之間嘅啦掕嘅討論噉樣：

A 君：科學上嘅研究一次又一次噉顯視，細路仔「係咪打咗疫苗」同佢哋「有冇自閉症」兩樣嘢之間根本冇啦掕。
B 君：又唔係喎，我揾到一啲案例，裏面啲家長話佢哋嘅細路仔打咗疫苗冇幾耐就發現到佢哋出現自閉症嘅徵狀喇。所以我哋反對疫苗呢一方嘅理據同你嗰方嘅理據一樣噉強。
A 君：等陣，你引用嗰啲零星嘅案例可能衹不過係噉啱得噉橋嘅情形。相比之下，我引用嗰啲研究有跟足科學方法，佢哋揾咗成千上萬嘅細路仔嚟做研究，「呢啲研究冚唪唥都係噉啱得噉橋」嘅機會率明顯低過「你引用嗰啲零星嘅案例冚唪唥都係噉啱得噉橋」嘅機會率。
喺呢場討論入面，B 君佢講到「用成千上萬嘅個案做嘅研究」同「一啲零星嘅個案」好似係一樣噉有說服力嘅噉，但係實際上，哲學家同科學界都會認為前者嘅說服力勁好多。

虛假等同呢種謬論喺新聞同埋政治等嘅場合嗰度成日都俾人用嚟老點人。

睇埋
--

* 謬論
	+ 冇真正嘅蘇格蘭人
	+ 一字多意
	+ 罪惡關聯

參考書
---

* Phillips, Harry; Bostian, Patricia (2014). *The Purposeful Argument: A Practical Guide, Brief Edition* (second ed.). Cengage Learning. p. 129.

攷
-

1. ↑  Phillips, Harry; Bostian, Patricia (2014). *The Purposeful Argument: A Practical Guide, Brief Edition* (second ed.). Cengage Learning. p. 129.
2. ↑  FALSE EQUIVALENCE AND FALSE BALANCE – LOGICAL FALLACIES. *SKEPTICAL RAPTOR*.
3. ↑  Paul Krugman, "The Falsity of False Equivalence", New York Times, September 26, 2016.
4. ↑  Ari Phillips, "Welcome to the maddening world of false equivalence journalism 互聯網檔案館嘅歸檔，歸檔日期2018年11月27號，.", Fusion,
|  |
| --- |
| **數學嘅數** |
| **基本** |
| {\displaystyle \mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C} }

|  |  |
| --- | --- |
| 自然數 {\displaystyle \mathbb {N} } 
整數 {\displaystyle \mathbb {Z} } 
二進分數 
有限小數 
循環小數 
有理數 {\displaystyle \mathbb {Q} } 
高斯整數 {\displaystyle \mathbb {Z} [i]} 
代數數 {\displaystyle \mathbb {A} }
實數 {\displaystyle \mathbb {R} } 
複數 {\displaystyle \mathbb {C} }  | 負數 
分數 
單位分數 
無限小數 
規矩數 
無理數 
超越數 
二次無理數 
虛數 
艾森斯坦整數 {\displaystyle \mathbb {Z} [\omega ]}
  |

 |
| **延伸** |
| 

|  |  |
| --- | --- |
| 雙複數 
四元數 {\displaystyle \mathbb {H} } 
共四元數 
八元數 {\displaystyle \mathbb {O} }
超數 
上超實數 
超現實數  | 超複數 
十六元數 {\displaystyle \mathbb {S} } 
複四元數 
Tessarine 
大實數 
超實數 {\displaystyle {}^{\star }\mathbb {R} }
  |

 |
| **其他** |
| 

|  |  |
| --- | --- |
| 對偶數 
雙曲複數 
序數 
質數 
同餘 
可計算數 
艾禮富數  | 公稱值 
超限數 
基數 
P進數 
規矩數 
整數序列 
數學常數 
  |

圓周率 π = 3.141592653…
自然對數嘅底 *e* = 2.718281828…
虛數單位 *i* = {\displaystyle +{\sqrt {-1}}}
無窮大量 ∞ |

數學入面，**虛數**指一切唔係實數，即係唔可以用數線上面嘅一點來表示嘅數字。佢哋多數都係數學家為咗幫一啲無解嘅等式定義一個「解」而生出來嘅結果。而且純虛數(實部為0)嘅平方就係負數。掉返轉講，負數嘅開方會係虛數。

虛數呢個詞好多時又會代指複數，複數係分為實數部份同虛數部份。如果純係指實數部份係{\displaystyle 0}，淨返虛數部份，呢部份又叫做「純虛數」。虛數部份用單位虛數 {\displaystyle i}來表示，佢哋係虛數入面用得最多嘅例子。{\displaystyle i={\sqrt {-1}}}

虛數係 Rafael Bombelli 響1572年嗰時定出來。嗰陣時，呢啲數無人會諗過係存在，而且畀人認定唔係假就係廢嘅。開始嗰陣，好多數學家開始都唔係咁易接虛數。好似笛卡兒寫佢本 《幾何學》（法文：La Géométrie）時，就指出呢詞係有貶義。

定義
--

任何複數都可以寫成 {\displaystyle a+bi}，響呢度 {\displaystyle a} 同 {\displaystyle b} 都係實數；而 {\displaystyle i} 就係單位虛數。{\displaystyle i} 嘅定義係：

{\displaystyle i^{2}=-1.\,}
{\displaystyle a}就係複數嘅實數部份，而 {\displaystyle b} 就係虛數部份。雖則笛卡兒叫今日「複數」做「虛數」，但係今時今日嘅「虛數」係講一個複數，佢嘅實數部份係 {\displaystyle 0}，即係話淨返 {\displaystyle bi}。

睇埋
--

* 複數

|  |  |
| --- | --- |
|  | 維基同享有多媒體嘅嘢： **虛數** |
座標: 23°7′46″N 113°16′22″E﻿ / ﻿23.12944°N 113.27278°E﻿ / 23.12944; 113.27278

2016年，廣州迎春花市越秀區會場北門臨時牌樓，仿明清時期大東門個款整嘅。
**大東門**（粵拼：daai6 dung1 mun4）係廣東廣州一笪地方，喺越秀區中山三路同東濠涌交界附近。喺大宋到明清時期，呢度係廣州城東邊大門，亦係廣州古城八個城門之一。雖然城門喺1920年開馬路嗰時拆咗，但到而家「大東門」都係呢處地名。

史
-

大明洪武年間，由於廣州城擴建，將之前喺芳草街一帶嘅東城街搬到而家越秀北、中路一帶，重喺豪賢路整咗北城墻。而東城墻重喺而家越秀路一帶，重喺越秀中路同中山四、三路交界位整咗大東門。嗰時為咗加強城市嘅防禦能力而開多咗三個門。明清時期位置一直冇變過。

大清尾時，由於嗰時民眾反映話行一段路撞到成10幾米高嘅城墻，加上開放時間只限每日朝早六點到晚黑九點，入廣州城啲人好多時都排長龍，從而加劇咗要推冧城墻嘅講法。廣東諮議局聽到民眾反映熱烈之後，民國2年（1913年）2月開咗大會議通過咗拆除城墻嘅決議，但嗰時冇乜錢而嗌咗好多坐緊監啲疑犯去拆而導致工期太慢。

1918年，嗰時廣州凈得市政公所，主管魏邦平組織一大堆民工同居民攞鋤頭同鏟嚟掘同揼城墻，搞到成街泥而引起民眾好多怨氣。1921年，廣州正式成立市政府之後，孫文個仔——孫科派到廣州做市政廳長，之後重請埋其他5位留學生做廣州市政㕔屬下嘅6個局長，而新到任嘅政府班人開始搞徹底拆除城墻嘅工作。由於廣州拆城墻時俾市政公所時期班友搞咗好多蘇州屎同手尾，程天固先搵咗拆城墻啲承建商一齊傾過，重訂埋合同，要喺限期內清嗮啲手尾。而空出嚟啲地等城建班人馬規劃好新路之後，將路基兩邊啲地變賣或由拆城啲商人承包做之後嘅清手尾啲收入。過咗幾個月，蘇州屎冚唪唥清走嗮，碎石攞咗嚟整馬路。而工期用咗唔夠一年搞掂嗮。原先嘅城門同城墻分別變成越秀路同中山三路周邊嘅住宅。

附近交通
----

* 電車：
大東門站
* 巴士：
大東門站
* 地鐵：
廣州地鐵1號綫：農講所站或烈士陵園站

連出去
---

* 〈廣州舊墻發現民國時期香煙廣告大幅美女圖〉 (繁體中文).
* 〈中山三四路擴建工程完成 傳統商業街風貌將延續〉 (簡體中文). 南方日報.
* 〈穿越广州古城门：20年代的拆城运动〉 (簡體中文). 今日头条.
呢篇文講嘅係一種植物。想搵粵語翻唱社團，睇吓「**粵漫社三色堇**」。

| How to read a taxoboxHow to read a taxobox**三色菫** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 菫菜科 Violaceae |
|
|
|
|
|
| 屬 | 菫菜屬 *Viola* |
|
|
|
|
|
|
|
| 種 | **三色菫 *V. tricolor*** |
|

 |
|
| 二元學名 |
| ***Viola tricolor***L. 1753 |
|
|
|
|
|
|
|
|
|
|
|
|
|
|
|

**三色菫**（粵拼：saam1 sik1 gan2；學名：*Viola tricolor*），又叫**蝴蝶花**（wu4 dip6 faa1）或**三色紫羅蘭**saam1 sik1 zi2 lo4 laan4，係菫菜科菫菜屬嘅一年生或短期長年生草本植物，原產北歐，而家喺全球好多地方都搵到。

樣
-

梗高1～4dm，成樖嘢光滑，地上莖較粗。葉似橢圓或披針噉，有長柄；托葉大兼羽狀深裂，長1～4cm。花大，直徑約35～60mm，色多數係黃、白、紫三種，亦有時出現橙、紅兩種；有3嚿花瓣；萼片綠，似橢圓。果屬蒴果，橢圓，冇毛，長8～12mm。

用途
--

佢啲花成日畀人睇，一般攞嚟做花壇、綠籬植物同盆景植物。花可以提取香精，草亦可以做藥。

文化
--

蝴蝶花喺波蘭同冰島屬國花。喺意大利，成日將佢嘅花語定做「掛住我」或「沉思」噉解，但亦有人定佢做「白日夢」。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 黃花 |
| 黃花  |

|  |
| --- |
| 白花 |
| 白花  |

|  |
| --- |
| 紫花 |
| 紫花  |

|  |
| --- |
| 紅花 |
| 紅花  |

|  |
| --- |
| 橙花 |
| 橙花  |

 |

連出去
---

* 三色菫, Sansejin 藥用植物圖像數據庫 (香港浸會大學中醫藥學院) （繁體中文）（英文）
* 三色菫 中醫世家
* 三色菫的花語是什麼？三色菫的傳說是什麼？ 花禮網
|  |
| --- |
| **三藩市同埋縣City and County of San Francisco** |
| 市旗 | 市徽 |
| 別名：舊金山、金門城市 |
|  |
| **國家** | 美國 |
| **州份** | 加利福尼亞州 |
| **建城日期** | 1850年4月15號 |
| **現任市長** | Edwin M. Lee |
| **面積**- 水面積 | 600.7平方公里- 479.7平方公里，79.86% |
| **人口**－總人口（2000年）－人口密度 |  776,7336,423.2/平方公里 |
| **時區** | UTC-8 |
| **位置**－經度－緯度 |  **122°**26′**W****37°**46′**N**
 |

 **三藩市**（粵拼：saam1 faan4 si5）
（英文：**San Francisco**）係美國加利福尼亞州嘅一個城市，早年因發現金礦，有大量移民嚟到呢個地方。唐人又叫佢做**金山**。後來太平洋嘅另一邊，澳洲墨爾本都發現金礦，所以澳洲嘅叫新金山，三藩市就叫做**舊金山**。當地唐人亦叫佢做**大埠**，對應「二埠」沙加緬度同「三埠」士德頓。

三藩市人口喺美國排第十四同埋喺加州排第四。城市喺三藩市半島北角同埋係三藩市灣區嘅中心，西邊對住太平洋，東邊同北邊對住三藩市灣。

史
-

公元前3000年已經有印第安人住喺家下三藩市嘅地區，但係到1769年先有西班牙人發現呢度。1821年墨西哥從西班牙獨立之後呢度由墨西哥管。美墨戰爭期間美國海軍起個加州共和國（或者叫熊旗共和國）。

地理
--

三藩市喺加州主要嘅地震區。歷史上最大地震喺1906年，喺1851年、1858年、1865年、1868年同1989年都發生過大型地震。最近嘅地震喺2014年。

市區係典型嘅丘陵地帶，城內多上落斜嘅街道。市內有三個最出名嘅山坡：Nob Hill、Russian Hill同埋Telegraph Hill。

人口
--

三藩市人口喺2000年科技泡沫期間去到最高點，有776,733人。三藩市每平方英里16,000人嘅人口密度係全美國大城市第二高，僅次於紐約市。三藩市係三藩市灣區傳統上嘅商業文化中心，亦係「聖荷西—三藩市—奧克蘭」綜合統計區嘅構成部份之一，總人口有超過700萬人，喺2000年美國人口普查嗰時係第五大嘅統計區。

三藩市係一個以少數族裔佔多數嘅城市，因為非拉丁裔白人少過44%嘅總人口；亞裔（大部份係華裔）佔咗總人口31%；各拉丁裔族群總共佔總人口14%；非洲裔佔總人口8%，少過全美國非裔人口比例。成世都住喺三藩市嘅市民唔多，只有35%嘅市民喺加州出世，而有39%嘅市民喺外國出世。

三藩市有全美國各個縣之中最高比例嘅同性伴侶家庭，三藩市灣區亦有比美國其他都會區高嘅同性伴侶家庭比例。男同性戀多過女同性戀；據估計，五個35歲以上嘅男性人口就有一個係同性戀。

三藩市家庭喺2005年嘅每年收入中位數係$5萬7496，係全美國大城市之中排第五高。同美國其他地方趨勢一樣，中收入家庭嘅向外遷移造成三藩市唔小貧富差距，同時亦造成兒童僅佔14.5%嘅人口比例，比美國其他大城市都少。但係，三藩市得7.8%嘅家庭生活喺貧窮線之下，比全國平均少，亦係喺人口普查局統計之中最少嘅大城市之一。

流氓係三藩市自1980年代起經常面對嘅問題之一，亦係個具有爭議性嘅問題。一般相信三藩市係美國大城市之中流氓比例最高嘅城市。2003年嘅刑案同埋產物案犯罪率係每10萬人各有742和4943件，比全國平均要高。三藩市喺呢兩個犯罪案統計喺美國50大城市之中分別排第32同埋第38名。

文化
--

### 文化區域

三藩市各個區域都有唔同嘅文化風格：

#### 唐人街（Chinatown）

華人集中地，就好似中國嘅「街市」（準確啲講係似「菜市場」），但係每日都有好多遊客光臨。

#### The Castro

卡斯特羅區，全球最著名嘅同性戀聚腳地，類似紐約嘅格林尼治村。

#### 金融區

從金門大橋睇去金融區
#### Haight-Ashbury

二十世紀六零年代嬉皮士嘅發源地。

#### Hunters Point

工業區，非常暖和。

#### 教會區（亦叫米慎區，Mission District）

三藩市市內陽光最燦爛嘅地方，原先主要係墨西哥餐館同酒吧，而家已經有唔少世界著名嘅各式餐館，重有好多嚟自南美，講西班牙話嘅墨西哥人，據聞，為數唔少係非法移民。

#### LGB Pride Parade

三藩市同志驕傲大遊行，每年六月第四個星期日，喺三藩市市區嘅市場街（Market St.）會舉行同志大遊行，係三藩市最熱門嘅觀光活動。

#### Noe Valley

啲屋大多數係維多利亞式嘅大型住宅，居民一般都好後生。

#### North Beach（北岸區）

意大利區同唐人街旁邊嘅區域，最著名係一家大蒜餐館（The Stinking Rose），所有菜餚都有大量嘅蒜。

#### Pacific Heights

同Nob Hill一樣係全市最貴嘅住宅區，可以睇到三藩市嘅全景。

#### Potrero Hill

工業區附近，山上可以睇到海灣橋同對岸奧克蘭嘅部分港口。

#### South of Market（SOMA）

市場街以南地區，酒吧，俱樂部同藝術家集中地，有好多貴嘅新建公寓。

#### 列治文區（Richmond District）

俄羅斯，阿拉伯，而呢個區有一條華人聚居嘅街道叫克萊門街（Clement Street），所以呢個區又畀人稱為「新華埠」。同日落區分割嘅係金門公園，同佢分隔嘅係海洋海濱.

#### 日落區

有人認為落日區係新興嘅唐人街，因為呢度商店大多係中國店，而且亦有好多華僑同埋華裔居民。呢個區係喺二次大戰左右建設，而家重有好多喺30年代或40年代就搬入嚟嘅退休人士。

#### 田德隆區（The Tenderloin）

市內最窮亂嘅區，有好多成人商店同電影院。路上成日見到醉酒佬，道友同乞衣，同時亦係各類罪案嘅溫床。但佢位於旅遊區同商業區嘅側邊，財富差別非常明顯驚人。

  

* 三藩市 - San Francisco
* 
* 
* 
* 
* 
* 
* 
* 
* 
*

攷
-

1. ↑  "About the Mayor". 原著喺2012年1月21號歸檔. 喺2012年1月20號搵到.

|  |  |
| --- | --- |
| 權威控制 | 
* WorldCat
* VIAF: 143700861
* LCCN: n79018452
* ISNI: 0000 0004 0461 8991
* GND: 4051520-5
* SUDOC: 040776433
* BNF: cb11956388d（資料）
* NLA: 35742527
* NDL: 00628542
* NKC: ge130732
* BNE: XX451385

 |
**雙溪大年**（馬來話：**Sungai Petani**，簡稱「大年」或者「SP」）係馬來西亞吉打州最大城市，喺吉打州中部瓜拉姆達縣，係吉打州最大嘅工業城市。

雙溪大年距離吉打州首府亞羅士打大約70公里，距離首都吉隆坡大約373公里，同檳城州毗鄰，屬於大檳城都會區。

人口
--

雙溪大年居民以馬來人、華人同印度人為主。

人口數據變化：

|  |  |  |  |  |
| --- | --- | --- | --- | --- |
| **市 / 縣** | **1980年人口** | **1990年人口** | **2000年人口** | **2010年人口** |
|
| 雙溪大年 / 瓜拉姆達 | 192,308 | 254,372 | 339,898 | 456,605 |

氣候
--

雙溪大年屬於熱帶雨林氣候，全年大部分時間都炎熱、潮濕、多雨。

交通
--

### 公路

有公路連接西馬各個主要城市。另外，由於雙溪大年喺吉打州中部，地點適中，可以用南北大道北段1小時内前往檳城同首府亞羅士打。

### 火車

雙溪大年開去吉隆坡嘅電動列車只需4個鐘，並有通勤鐵路（Komuter）去北馬其他主要城市。

### 巴士

由於雙溪大年擁有良好嘅公路網絡，居民大多自己揸車。市內無主要嘅公共巴士服務。另外雙溪大年擁有一座長途巴士總站，可以前往其他主要城市，檳城快捷通亦提供來往檳城中環廣場嘅城際巴士服務。

### 機場

距離雙溪大年最近嘅機場係檳城國際機場，距離市中心大約45公里。除咗有定期航班往返國內城市，亦有定期航班來往東南亞同東亞部分城市。

出名景點
----

* 河岸市區（Riverfront City）（每個星期三有夜市）
* 獨立海濱（Pantai Merdeka）
* 雙溪大年嘉年華水上樂園（The Carnival）
* 布央谷（Lembah Bujang）
* 雙溪大年大鐘樓
* 班茶漁村
* 傌莫紅樹林
* Cinta Sayang高爾夫球場

|  |  |
| --- | --- |
| 權威控制 | 
* VIAF: 125473968

 |
**虛擬主機**，又叫做**虛擬伺服器**、**主機空間**或者**網頁空間**，虛擬並唔係話佢唔存在，而係因為空間係由實體嘅伺服器延伸而來，佢個硬件系統可以基於伺服器群，又可以基於單個伺服器。

佢嘅技術，係用嚟節省伺服器硬體成本嘅，虛擬主機技術主要應用於HTTP、FTP、EMAIL等多項服務，將一部伺服器嘅某項或者全部服務內容邏輯劃分為多個服務單位，對外表現為多個伺服器，從而充分利用伺服器硬件資源。如果劃分係系統級別嘅，就叫做「虛擬伺服器」。

點解要用虛擬伺服器
---------

### 提高性能

有時單個伺服器滿足唔到使用需求，或者係單個伺服器可以達到呢個要求，但係成本太高。所以就用虛擬伺服器來達到運作需求。

### 降低成本

多個虛擬伺服器，可以通過軟件架設喺同一個實體伺服器上邊，而每個虛擬伺服器都可以提供伺服器嘅所有功能，咁樣相對嚟講，每個虛擬伺服器嘅成本都可以降低唔少。

點樣揀虛擬主機
-------

### 睇主機嘅硬件設施情況

虛擬主機供應商嘅機房，係乜嘢規模嘅數據中心。有冇充足嘅機房頻寬，同埋虛擬主機嘅連線速度可唔可以同時滿足所有客戶嘅流量頻寬。

### 睇主機上邊有幾多個網站

一般嚟講，一個服務器可以架設幾百甚至幾千個網站，如果網站數量越多，即係共享同一部服務器嘅人數就越多；相對嚟講資源就好牙淹。性能同機器嘅CPU、內存、硬碟有關。
|  |
| --- |
| **數學嘅數** |
| **基本** |
| {\displaystyle \mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C} }

|  |  |
| --- | --- |
| 自然數 {\displaystyle \mathbb {N} } 
整數 {\displaystyle \mathbb {Z} } 
二進分數 
有限小數 
循環小數 
有理數 {\displaystyle \mathbb {Q} } 
高斯整數 {\displaystyle \mathbb {Z} [i]} 
代數數 {\displaystyle \mathbb {A} }
實數 {\displaystyle \mathbb {R} } 
複數 {\displaystyle \mathbb {C} }  | 負數 
分數 
單位分數 
無限小數 
規矩數 
無理數 
超越數 
二次無理數 
虛數 
艾森斯坦整數 {\displaystyle \mathbb {Z} [\omega ]}
  |

 |
| **延伸** |
| 

|  |  |
| --- | --- |
| 雙複數 
四元數 {\displaystyle \mathbb {H} } 
共四元數 
八元數 {\displaystyle \mathbb {O} }
超數 
上超實數 
超現實數  | 超複數 
十六元數 {\displaystyle \mathbb {S} } 
複四元數 
Tessarine 
大實數 
超實數 {\displaystyle {}^{\star }\mathbb {R} }
  |

 |
| **其他** |
| 

|  |  |
| --- | --- |
| 對偶數 
雙曲複數 
序數 
質數 
同餘 
可計算數 
艾禮富數  | 公稱值 
超限數 
基數 
P進數 
規矩數 
整數序列 
數學常數 
  |

圓周率 π = 3.141592653…
自然對數嘅底 *e* = 2.718281828…
虛數單位 *i* = {\displaystyle +{\sqrt {-1}}}
無窮大量 ∞ |


|  |
| --- |
| {\displaystyle \ldots }（重複藍色區域樣式） |
| {\displaystyle i^{-3}=i\,\!} |
| {\displaystyle i^{-2}=-1\,\!} |
| {\displaystyle i^{-1}=-i\,\!} |
| {\displaystyle i^{0}=1\,\!} |
| {\displaystyle i^{1}=i\,\!} |
| {\displaystyle i^{2}=-1\,\!} |
| {\displaystyle i^{3}=-i\,\!} |
| {\displaystyle i^{4}=1\,\!} |
| {\displaystyle i^{5}=i\,\!} |
| {\displaystyle i^{6}=-1\,\!} |
| {\displaystyle \ldots }（重複藍色區域樣式） |
|

喺數學、物理同埋工程學當中**虛數單位**標記為{\displaystyle i\,\!}。虛數單位嘅發明傳到實數系統{\displaystyle \mathbb {R} \,\!}能夠延伸至到複數系統 {\displaystyle \mathbb {C} \,\!}。延伸嘅主要動機係因為有好多實係數多項式方程式無實數解。例如方程式{\displaystyle x^{2}+1=0\,\!}就無實數解。但係假如我哋允許解答為虛數，噉樣呢個方程式以及所有嘅多項式方程式（參閱代數基本定理）就都會有解。

定義
--

虛數單位 {\displaystyle i\,\!} 定義為二次方程式 {\displaystyle x^{2}+1=0\,\!} 嘅兩個解答中其中一個解答。呢個方程式又可等價表達為

{\displaystyle x^{2}=-1\,\!} 。
由於實數嘅平方絕對唔可能係負數，所以我們假設有咁樣嘅一個數目解答，幫佢設定一個符號 {\displaystyle i\,\!} 。有一點好重要嘅就係，{\displaystyle i\,\!} 係一個定義明確 (well-defined) 嘅數學構造。

實數運算可以延伸至虛數同複數。當計算一個表達式嘅時候，只需要假設 {\displaystyle i\,\!} 係一個未知數，然後跟住 {\displaystyle i\,\!} 嘅定義，替代任何 {\displaystyle i^{2}\,\!} 嘅出現為 {\displaystyle -1\,\!} 。 {\displaystyle i\,\!} 的更高整數冪數也可以替代為 {\displaystyle -i\,\!} ，{\displaystyle 1\,\!} ，或 {\displaystyle i\,\!}，根據下面嘅方程式：

{\displaystyle i^{3}=i^{2}i=(-1)i=-i\,\!} ，
{\displaystyle i^{4}=i^{3}i=(-i)i=-(i^{2})=-(-1)=1\,\!} ，
{\displaystyle i^{5}=i^{4}i=(1)i=i\,\!} 。
一般嚟講有以下嘅公式：

{\displaystyle i^{4n}=1\,}
{\displaystyle i^{4n+1}=i\,}
{\displaystyle i^{4n+2}=-1\,}
{\displaystyle i^{4n+3}=-i\,}
（{\displaystyle n}係整數）

*i* 嘅計算
-------

好多實數嘅運算都可以推廣到{\displaystyle i}，例如指數、對數同埋三角函數。注意，爾尐都係複變函數入面嘅多值函數，使用嘅時候一定要注意揀嘅係黎曼面嘅邊一支，下面衹係列出咗其中一支嘅結果。

一個數嘅{\displaystyle ni}次方係：

{\displaystyle \!\ x^{ni}=\cos \ln x^{n}+i\sin \ln x^{n}.}
一個數嘅{\displaystyle ni}次方根係：

{\displaystyle \!\ {\sqrt[{ni}]{x}}=\cos \ln {\sqrt[{n}]{x}}-i\sin \ln {\sqrt[{n}]{x}}.}
以i 為底嘅對數係：

{\displaystyle \log \_{i}x={{2\ln x} \over i\pi }.}
{\displaystyle i} 嘅餘弦係一個實數：

{\displaystyle \cos i=\cosh 1={{e+1/e} \over 2}={{e^{2}+1} \over 2e}\approx 1.54308064.}
{\displaystyle i} 嘅正弦係一個純虛數：

{\displaystyle \sin i=\,i\sinh 1={{e-1/e} \over 2}\,i={{e^{2}-1} \over 2e}\,i\approx 1.19520119i.}

睇埋
--

* 複數
* 虛數
**我係一個鄉村女仔**，係一首俄羅斯民歌，講一個住喺鄉村嘅女仔好渴望可以搵到男朋友。

俄文版
---

Я помню, прошлым летом ты мимо проходил,  

Зачем теперь заметил, со мной заговорил?  

А нынче до рассвета хмелеешь без вина,  

И я на всё на это сказать тебе должна!  

  

Я ж деревенская, я деревенская,  

Ты не смотри вокруг, ты погляди сюда!  

И спеть смогу, и сплясать смогу,  

А полюблю кого, так навсегда!  

Ох, доля-дроля, ох, доля-дроля,  

Моя такая доля, полюблю так навсегда!  

  

Меня моим подружкам за пояс не заткнуть,  

Мне муж, конечно, нужен, но не какой-нибудь;  

Ты с городом прощайся и сердце не тревожь,  

Такой, как я, хозяйки теперь и не найдёшь!  

  

Я ж деревенская, я деревенская,  

Ты не смотри вокруг, ты погляди сюда!  

И спеть смогу, и сплясать смогу,  

А полюблю кого, так навсегда!  

Ох, доля-дроля, ох, доля-дроля,  

Моя такая доля, полюблю так навсегда!  

  

Деревня то ли дело, там некогда скучать,  

И церковь уцелела, и есть кому венчать;  

А ты на зло соседкам любовью не скупись,  

Я нарожаю деток, ты только шевелись!  

  

Я ж деревенская, я деревенская,  

Ты не смотри вокруг, ты погляди сюда!  

И спеть смогу, и сплясать смогу,  

А полюблю кого, так навсегда!  

Ох, доля-дроля, ох, доля-дроля,  

Моя такая доля, полюблю так навсегда!  

  

Ох-ох, ох, дроля,  

Такая доля, да такая доля,  

Полюблю так навсегда!  

Аах, ох, дроля,  

Такая доля, такая воля,  

Полюблю так навсегда!  

Ох!

### 中文語譯
唔好同**麓湖公園**搞亂。
天鹿湖森林公園正門
 **天鹿湖森林公園**（粵拼：tin1 luk6\*2 wu4 sam1 lam4 gung1 jyun2）
係中國廣東廣州嘅一間公園，1996年起好，位置喺黃埔區聯和天鹿北路，116省道嘅12.8km標記位。佢既係廣州東邊嘅生態保護區，有「廣州東肺」嘅稱呼，又係黃埔區唯一嘅省級森林公園。

間嘢係廣州市環保部門喺起好嘅天鹿郊野嘅基礎上整大成省級嘅森林公園，入面啲植被多數係闊葉林同混高林為主，附近嘅天鹿湖水庫同牛頭山亦比較出名。公園面積8.8km²，主要有蔴鷹嶺野生植物遊覽區、牛頭山遊覽區、慕園生物多樣性保育區、鳳凰山野外拓展活動區，及文武廟綜合管理服務器等5個功能區。除咗蔴鷹嶺同牛頭山分別係全開放同半開放區域外，其他區域都唔對外。

從2016年9月6號開始，公園開始整爬山步道嚟方便啲驢友爬山。

門票同開放時間
-------

開放時間
* 每日07:00～18:00
* 凡係落雨天或行雷天或刮颱風時，公園唔開放。

門票
* 全票：每位￥5。
* ＞30人嘅團隊：每位￥4。
* 1.2m＜細路身高≤1.5m／60≤年紀≤64（要有老人證）／殘疾人（要有殘疾證）：半票
* 身高≤1.2m嘅細路／歲數≥65嘅老坑（要有老人證）／現役軍人（要有軍官證）：免費
* 每年春節、勞動節、中華人民共和國國慶時：
歲數≥60嘅老坑／細路：半票
* ＞30人嘅團隊：每位￥2。

連出去
---

* 天鹿湖森林公园简介 黄埔信息网
* 天鹿湖森林公园 360DOC
波音767係最早獲得雙發延程飛行許可證嘅客機之一。
**雙發延程飛行標準**（英文：**Extended-range Twin-engine Operation Performance Standards**, **ETOPS**）係由美國聯邦航空管理局最早制定，後來得到國際民航組織認可嘅一系列針對飛長途航線嘅雙引擎飛機制定嘅標準。爾啲標準規定雙引擎飛機喺喺得返一部引擎推動嘅情況下，要喺幾多分鐘之內飛到最近嘅備降機場。

歷史
--

空中客車A300。
舊陣時，由於飛機引擎無宜家咁可靠，飛飛下無端白事引擎熄火嘅意外時有發生。有見及此，美國聯邦航空管理局喺1953年制定徂「60分鐘標準」，規定所有由雙引擎飛機執飛嘅航線都必須滿足一個條件：飛機能夠喺60分鐘之內由航線上面嘅任意一點飛到最近嘅備降機場降落。國際民航組織後來採納徂一項類似但係鬆啲嘅「90分鐘標準」：飛機必須能夠喺90分鐘之內由航線上面嘅任意一點飛到最近嘅備降機場降落。1976年，空中客車嘅A300B2/B4貨機喺經過一啲改裝之後，獲得徂國際民航組織嘅「90分鐘標準」認證，成為第一款執行跨大西洋航線嘅雙引擎飛機。

隨著科技日新月異嘅發展，飛機引擎變得越來越可靠，已經唔會再逳乜逳就熄火，而「60分鐘標準」越來越成為航空公司擴張嘅障礙。喺航空公司嘅遊說下，1985年，美國聯邦航空管理局制訂徂新嘅「120分鐘標準」：飛機必須能夠喺120分鐘之內由航線上面嘅任意一點飛到最近嘅備降機場降落。第一種獲得「120分鐘標準」認證嘅美國飛機係波音767。

認證級別
----

空中客車A350XWB係目前認證級別最高嘅雙引擎飛機。
目前主要有以下三種認證級別：

* ETOPS-90：飛機要喺90分鐘之內飛到最近嘅備降機場並且完成降落；
* ETOPS-120：飛機要喺120分鐘之內飛到最近嘅備降機場並且完成降落；
* ETOPS-180：飛機要喺180分鐘之內飛到最近嘅備降機場並且完成降落。

### 認證級別之最

目前認證級別最高嘅雙引擎飛機係空中客車A350XWB，認證級別係ETOPS-370，即係話飛機喺一部引擎熄火嘅狀態下，可以飛370分鐘之先飛到最近嘅備降機場並且完成降落。緊隨其後嘅係波音777-300ER同波音787，兩種機型嘅認證級別都係ETOPS-330。

軼事
--

雙發延程飛行標準嘅英文縮寫「ETOPS」有種半開玩笑嘅解釋：「引擎唔轉嘅話，乘客就要游水。」（英文：**E**ngines **t**urn **o**r **p**assengers **s**wim.）

參考
--

1. ↑  美國聯邦航空管理局 (2007-01-26). "InFO 07004" (PDF) (英文).
2. ↑  "Overview of new ETOPS / LROPS / EDTO rules: Impact on Aircraft Certification and Approval of Operators" (PDF). 空中客車. 2011-10-19. 原著 (PDF)喺2017-01-03歸檔. 喺2017-06-24搵到.
3. ↑  "Airbus A350 cleared to fly record distance on one engine". 路透社. 2014-10-15. 喺2017-06-24搵到.
4. ↑  "Boeing 777-300ER Completes 330-Minute ETOPS Flight". Aviation Daily. 2003-10-17. 喺2017-06-24搵到.
5. ↑  "Boeing Receives 330-Minute ETOPS Certification for 787s". 波音. 喺2017-06-24搵到.
**費特力九世**（丹麥文：**Frederik 9.**，1899年3月11號—1972年1月14號）全名**基斯頓·費特力·法蘭茲·米高·卡爾·華德馬·基奧格**（丹麥文：**Christian Frederik Franz Michael Carl Valdemar Georg**），係丹麥前君主，1947年去到1972年在位。

家族
--

丹麥王室四代同堂—分別有基斯頓九世（左）、基斯頓王子、費特力王子、費特力王儲（右）
費特力響羅森堡寧比嘅無憂宮出世，係丹麥國王基斯頓十世同佢表妹亞歷珊德蓮共同嘅第一個細路，阿爺係丹麥國王費特力八世），太爺係丹麥國王基斯頓九世。費特力之後多一個細佬克努。阿媽亞歷珊德蓮公主，係美倫堡-施威林大公腓特烈·法蘭茲三世同埋安娜斯塔西婭·米哈伊羅芙娜女大公共同嘅大女，兼且係沙皇尼古拉一世嘅孫女。

佢響同年4月9號受洗，而教父有成21個咁多，有：太爺基斯頓九世、沙皇尼古拉二世、希臘國王佐治一世、挪威同瑞典國王奧斯卡二世、阿爺費特力八世、英王愛德華七世同埋佢舅父腓特烈·法蘭茲四世。

基斯頓九世響1906年走咗，阿爺費特力登基做國王，老豆升為王儲，而費特力自己亦升為第二王位繼承人。但係響六年之後，費特力八世就走咗，老豆基斯頓登基，費特力自己就升做王儲。

早年
--

後生嗰陣嘅費特力
費特力響丹麥王家海軍學院接受教育，係第一位丹麥王室成員響海軍而唔係陸軍做嘢嘅人。後嚟佢升上哥本哈根大學。響未做國王之前，佢係一位海軍少將。

另外，佢好鍾意出海同旅行，後生嗰陣成日周圍去玩；亦係一位出色嘅鋼琴家同指揮家，仲曾經做過哥本哈根交響樂團（Copenhagen Symphony Orchestra）嘅指揮。

關於佢嘅結婚問題，其實都煩咗佢幾耐。早年，佢阿媽亞歷山德蓮曾經想費特力同瑪麗亞·尼古拉耶芙娜女大公或者安娜斯塔西亞女大公，沙皇尼古拉二世兩個女之中揀一個做佢嘅老婆，但因為尼古拉二世響1918年闔家畀人處決而算數。

費特力響四年後曾經同奧嘉公主訂婚，但響公佈後無耐女方就退婚，主要原因係費特力響公開場合唔單止唔拖住奧嘉隻手，反而走去拖住奧嘉一個姐妹嘅手。最終佢響三十五歲嗰陣，同瑞典公主瑛格烈結婚。

統治時代
----

1954年嘅費特力九世
1942年，由於佢老豆基斯頓十世響騎馬嗰陣墮馬受傷，所以由費特力做攝政王一年咁多。

1947年，基斯頓十世走咗，由王儲費特力繼位做國王，係**費特力九世**。

1948年，法羅群島宣佈成為自治國家，唔再係丹麥嘅一個縣，而係由有高度自治嘅法羅群島政府管理。

費特力九世響統治下見證住丹麥巨大嘅變化。響佢在位期間，丹麥由農業國家發展成福利國家。特別係響六十年代經濟嘅高速發展，丹麥女性更加有得出嚟打工，成為勞動力人口嘅一分子。

費特力九世以佢嘅親和力同埋和藹可親嘅性格而聞名，對於打破王室同民眾嗰陣隔閡有住好大功勞。呢點亦影響到佢大女，即第日嘅瑪嘉烈二世。

### 王位繼承法

根據1853年定落嘅丹麥王位繼承法，丹麥王室淨係畀男性繼位做國王。但當時費特力同瑛格烈王后淨係得三個女，所以當時王位第一繼承人係佢細佬克努王子，之後係克努個大仔英戈夫王子。

響1953年，國會通過《繼承法》，將繼承方式改為男性優先，但係如果國王冇仔都可以畀個女繼承。咁樣就代表住費特力就算冇仔，都可以將王位傳畀自己個女。

最後，費特力九世個大女瑪嘉烈公主響同年成為王儲。

死同葬禮
----

費特力九世嘅陵墓
費特力響發表完1972年嘅新年講話無幾耐，就出現咗類似流感嘅跡象。1月3號，佢因為心臟驟停而畀人送去哥本哈根市政醫院。雖然情況曾經一度好轉，但響八日後病情轉差，最後響1月14號上晝七點五十分由屋企人嘅陪同下走咗，終年七十二歲。

佢走咗之後，條屍曾經短暫畀人放響阿馬林堡宮，響1月18號轉到基斯頓堡宮。響基斯頓堡宮，佢條屍放響悲傷城堡上面，呢一點自1670年費特力三世之後就冇變過。屍體響去到佢嘅葬禮嗰陣都係瞓喺度嘅狀態，響呢段時期市民可以前往瞻仰佢嘅遺容。

同年1月24號，哥本哈根大主教Willy Westergaard Madsen先係搞咗一系列嘅儀式，分別係一個簡單嘅祈禱同埋唱聖詩。之後，屍體由王家內近衛騎兵團放響前車上面，用於送到去哥本哈根火車總站。前車由四十八位水手推動，丹麥陸、空、海三軍儀仗隊護送，另外亦有嚟自法國、瑞典、英國同埋美國嘅儀仗隊。去到哥本哈根火車總站之後，棺材放響一個特別嘅火車車廂入面，無耐架車就將棺材送去羅斯基勒。一到咗羅斯基勒，成班水手就將棺材送到羅斯基勒主教座堂，之後費特力九世就響嗰度下葬。

特別嘅係，費特力九世嘅棺材唔係好似前幾任國王咁放響教堂入面，而係響教堂出面一個陵墓，呢個係國王嘅意願。

響佢死嗰日，大女瑪嘉烈公主登基，係丹麥女王瑪嘉烈二世。而佢老婆瑛格烈王后響佢走後過多咗二十八年，響2000年11月7號走咗，死後亦葬響佢隔離。

屋企
--

費特力九世一家五口嘅合照
1935年5月24號，費特力九世響斯德哥爾摩大教堂同西博藤公爵古斯塔夫·阿道夫親王個妹、時任瑞典王儲古斯塔夫（即後嚟嘅古斯塔夫六世阿道夫）個女瑛格烈公主結婚，出席佢哋婚禮嘅包括費特力九世個阿爸阿媽、比利時國王利奧波德同王后阿斯特里德、挪威王儲奧拉夫同王儲妃瑪塔。佢哋有三個女：

* 瑪嘉烈二世：1940年4月16號出世，1972年繼位，嫁咗畀法國平民亨力克（佢老豆係一位伯爵，但呢個伯爵銜頭有爭議），有兩個仔
	+ 費特力王儲
	+ 約阿金王子
* 班尼狄公主：1944年4月29號出世，嫁咗畀第六代塞恩ー維根斯坦ー貝拉堡親王理查，生咗三個仔女
	+ 第七代塞恩ー維根斯坦ー貝拉堡親王古斯塔夫
	+ 阿勒非爾特ー阿列費ー比拉伯爵夫人亞歷山德蓮
	+ 娜特蓮
* 安妮-瑪麗公主：1946年8月30號出世，嫁咗畀康士坦丁二世，有五個仔女
	+ 亞歷絲亞公主
	+ 帕夫羅斯王儲
	+ 尼古拉斯王子
	+ 狄奧多拉公主
	+ 菲臘王子

紀念
--

響佢登基三十五周年夾佢死咗十年嗰陣，費特力九世嘅紀念銅像響哥本哈根港口揭幕。

另外，響Roskilde Fjord連接到腓特烈松嘅費特力王儲大橋、由古爾堡松連接到法爾斯特島同埋洛蘭島嘅費特力九世大橋，都係以佢嚟命名。

仲有，由Sir Martin Lindsay響1934年發現響格陵蘭東邊發現一座山脈，Martin Lindsay將呢座山脈命名叫「費特力王儲山脈」，以費特力九世嚟命名。

出面網頁
----

|  |  |
| --- | --- |
|  | 維基同享有多媒體嘅嘢：**費特力九世** |

* 費特力九世喺分面應用主題詞表識別碼嘅資料 改維基數據
* 費特力九世喺虛擬國際權威檔案識別碼嘅資料 改維基數據
* 費特力九世喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 3272838
* LCCN: n80038035
* ISNI: 0000 0000 5536 3678
* GND: 119078821
* SUDOC: 193201534
* BNF: cb15537380b（資料）
* ICCU: LIGV023885

 |
**傻兒傳奇Ⅱ之抗戰到底**係由永樂影視整嘅抗日戰爭題材喜劇，入面講嘅係方哈兒帶國民革命第88軍出川抗日時，遇到好多危機同陷阱，重借勇氣、智慧同天生運氣嚟解決問題嘅古仔。部片一共46集。

劇情
--

1938年，抗日戰爭打得好犀利，國民革命第88軍長方哈兒帶咗部下出川，去到浙江前線打日軍。雖然88軍係支空殼部隊，但方哈兒以民族大義為重，重自備糧餉，以頑強鬥志同日軍死過。喺新四軍團長戴宗男帶領下，哈兒最先粉碎嗮日軍嘅毒氣計劃，跟住炸咗日軍嘅軍火庫、重講日軍中將旅團長殺埋。佢接觸過戴宗男之後，方哈兒逐漸俾共產黨以民為本嘅信仰感染咗。之後哈兒嘅戰功同新四軍嘅親密關係令國民黨高層陀陀令。哈兒一邊同國民黨玩嘢，一邊又要打敗日軍。最後由於戴宗男嘅幫手，方哈兒先至擊敗咗日軍第16師團，達成抗日戰爭勝利嘅重大貢獻。

出鏡人馬
----

| 演員 | 扮 |
| --- | --- |
| 吳連生 | 唐文遵 |
| 喬杉 | 馬通 |
| 修睿 | 吳二黑 |
| 程門麗雪 | 程施施 |
| 劉笑歌 | 張星竹 |
| 杜奕衡 | 苗正軍 |
| 張鷹 | 代介民 |
| 馬京京 | 文秀 |
| 陸鵬 | 酒井直次 |
| 劉博皓 | 河野壽 |
| 神童仔 | 滾地龍 |
| 悶墩 | 錢蛤蟆 |

連出去
---

* 傻儿传奇2之抗战到底演员表 剧情录
* 傻儿传奇2之抗戰到底 中国广播电影电视社会组织联合会演员委员会

| 廣州電視台綜合頻道 閤家歡劇場 |
| --- |
| 上個節目 | 傻兒傳奇Ⅱ之抗戰到底（2016年4月18號－2016年5月10號） | 下個節目 |
| 爸爸父親爹（2016年3月29號－2016年4月18號） | 大秧歌（2016年5月10號－） |

| 佛山電視台綜合頻道 晏晝劇場 |
| --- |
| 上個節目 | 傻兒傳奇Ⅱ之抗戰到底（2016年12月16號－2017年1月1號） | 下個節目 |
| 我叫劉傳說（2016年12月5號－2016年12月16號） | 待查（2016年5月10號－） |
馬來西亞股票交易所 (2019)
**馬來西亞股票交易所** （粵拼：ma5 loi4 sai1 a3 gu2 piu3 gaau1 yik6 so2，英文：Bursa Malaysia Berhad，MYX：**1818**

）係馬來西亞嘅股票交易所，依家有大約一千間上市公司成員。

歷史
--

馬來西亞股票交易所喺1964年成立，隨住馬來西亞同新加坡喺1965年分裂，馬來西亞證券交易所成為馬來西亞同新加坡嘅證券交易所。

1973年，由於馬來西亞同新加坡嘅貨幣之間互換性停止，馬來西亞成立咗吉隆坡證券交易所有限公司，新加坡亦成立自己嘅新加坡交易所。1976年12月14號，吉隆坡證券交易所有限公司轉型為吉隆坡證券交易擔保有限公司。2004年4月14號，吉隆坡證券交易所有限公司正式改名為馬來西亞股票交易所（Bursa Malaysia Berhad）。馬來西亞股票交易所喺2005年3月18號，喺馬來西亞股票主板上市。2009年9月，馬來西亞股票交易所同芝加哥商品交易所建立世界戰略合作夥伴關係。

馬股每手交易數量為100股。

參考
--

1. ↑  "Tun Mohamed Dzaiddin Abdullah stepped down as Bursa Malaysia chairman in 1 March 2015". Bursa Malaysia Berhad. 原先內容歸檔喺2016-07-16. 喺9 January 2015搵到.
2. ↑  "Bursa Malaysia appoints Datuk Seri Tajuddin Atan as new CEO". Bursa Malaysia Berhad. 原先內容歸檔喺2016-07-16. 喺1 April 2011搵到.
《**傻豹**》（英文：**The Pink Panther**），臺灣叫做《**頑皮豹**》，中國大陸叫做《**粉紅豹**》，係一個動畫角色，1960~1970年代曾經推出多部電視動畫作品。冇對白但有非常幽默嘅劇情，重有悠揚嘅背景音樂，當時好受歡迎。

簡介
--

傻豹最初只係喺1963年嘅真人電影《烏龍幫辦》片頭度出現，估唔到大受好評。無心插柳嘅創作人弗里茲·弗里倫，喺第二年製作一段長達七分鐘、片名為《The Pink Phink》嘅動畫短片，自此之後，呢個動畫角色就用「Pink Panther」呢個名。

1964年4月11號首次以電影形式出現，係一部偵探電影，由華納兄弟電影出身嘅大衛·迪帕達設計。

傻豹不唔止為《烏龍幫辦》系列嘅真人電影開花結葉，更跳出獨當大樑，贏得1965年奧斯卡最佳動畫短片大獎。於是福瑞茲·弗里倫同大衛·迪帕達另外製作咗一系列傻豹嘅卡通，加上亨利·曼西尼（Henry Mancini）朗朗上口嘅「The Pink Panther Theme」旋律，立即風靡全球，共推出咗32部卡通影集。

特徵
--

* 最鍾意嘅顏色：粉紅色
* 最驚嘅嘢：狗
* 最敏感嘅嘢：花同樹葉（傻豹嘅鼻一聞到就會打乞嚏）

音樂
--

主題音樂已經被納入為英國皇家音樂學院聯合委員會同倫敦聖三一學院嘅銅管樂器考試曲目。

參考
--

1. ↑  "Music Performance Grades Brass Syllabus (Section 3)" (PDF). 《英國皇家音樂學院聯合委員會》. 喺2021-08-31搵到.
2. ↑  "Brass Syllabus Grade exams 2015-2018". 《倫敦聖三一學院》. 喺2021-08-31搵到.

出面網頁
----

* Pink Panther Mania : All the Cool Pink Panther Stuff is Here
唔好同**馬來西亞獨立日**搞亂。

**馬來西亞日**（馬來話：Hari Malaysia，英文：Malaysia Day）係每年9月16號馬來西亞嘅盛大慶典，紀念1963年9月16號馬來西亞成立，標誌住馬來亞聯合邦、北婆羅洲（之後改名做沙巴）、沙撈越同新加坡共同組成嘅馬來西亞。不過新加坡喺唔夠兩年後嘅1965年8月9號被逐出馬來西亞，獨立成國。

歷史
--

新聯邦成立原本喺1963年6月1號進行，為咗配合馬來西亞獨立日，呢個計劃被延後至1963年8月31號。基於印尼同菲律賓呢兩個鄰國對新聯邦嘅成立表示反對，呢個計劃再度延後至同一年嘅9月16號。呢項延後亦係為咗畀聯合國有更充足時間喺北婆羅洲（依家沙巴）同沙撈越完成關於兩州加入呢個聯邦嘅意願嘅公民投票程序。喺聯合王國、馬來亞聯合邦、沙撈越、北婆羅洲同新加坡簽署1963年馬來西亞協定（Malaysia Agreement 1963）後，馬來西亞得以成立。1963年馬來西亞協定列出咗聯邦成員共同組成一個名為馬來西亞聯邦嘅條件。新加坡隨後喺1965年8月9號喺馬來西亞聯邦除名，獨立成為一個主權國家。

2010年開始，馬來西亞日成為全國公眾假期。2009年10月19號，經過國會辯論後，馬來西亞首相納吉阿都拉薩做出咗呢項決定，令到馬來西亞有兩個關於國家獨立嘅慶典。

2018年9月16號，首相馬哈迪到亞庇出席2018年馬來西亞日慶祝活動時指出，政府研究《1963年馬來西亞協議》後，布城將會恢復沙巴同沙撈越作為馬來半島平等夥伴嘅地位。

2020年9月16號，馬哈迪強調，必須支持《1963年馬來西亞協議》，以便馬來半島、沙巴同沙撈越維持平等夥伴地位。佢又回憶當年國父東姑阿都拉曼喺1963年9月16號喺默迪卡體育場宣佈馬來西亞成立時，當時38歲嘅佢心情覆雜：「我感到光榮，因為馬來聯邦，沙巴（北婆羅州），沙撈越（沙撈越自治）同新加坡共同組成馬來西亞；同時我感到忐忑不安，好多鄰國如印度尼西亞，強烈反對馬來西亞嘅成立」。

參考
--

1. 1 2  *A marriage that was doomed from the start*. New Straits Times. 4 August 2007.
2. ↑  Looi Sue-Chern (15 September 2014). "Sabah and Sarawak deserve better, says Guan Eng in Malaysia Day message". The Malaysian Insider. 原著喺2014-09-18歸檔. 喺18 September 2014搵到.
3. ↑  Yeng Ai Chun (19 October 2009). "Malaysia Day now a public holiday, says PM". The Star. 原先內容歸檔喺2017-06-29. 喺16 September 2012搵到.
4. ↑  〈馬哈迪宣布沙砂與西馬享同等地位 The Malaysian Insight〉. *www.themalaysianinsight.com* (中文). 喺2021-01-13搵到.
5. ↑  〈大馬日慶典，馬哈迪矢恢覆沙砂平等地位〉. *Malaysiakini* (中文). 2018-09-16. 喺2021-01-13搵到.
6. ↑  〈馬哈迪：將按1963年協議 恢覆沙砂平等夥伴地位〉. 《早報》 (簡體中文). 2018-09-17. 喺2021-01-13搵到.
7. ↑  〈敦馬：支持馬來西亞協議 以維持大馬半島沙砂平等地位 國內〉. 《東方網 馬來西亞東方日報》 (簡體中文). 喺2020-12-11搵到.
8. ↑  張, David. 〈敦馬支持維持半島砂沙平等地位〉. 《馬來西亞詩華日報新聞網》 (中國中文). 喺2021-01-13搵到.
9. ↑  綜合報導, 2020年 9月 16日 星期三 09:41 下午 Myt. 〈確保國家能繼續前進 馬哈迪：人民須支持馬來西亞協議 精彩大馬〉. *www.cincainews.com*. 喺2021-01-13搵到.
**納粹大屠殺中嘅細路**係脆弱嘅受害者；納粹德國認為細路係「唔需要」同「危險」嘅群體，殺細路係種族清洗嘅一部分。

遭遇
--

大屠殺中嘅細路通常會受到以下嘅遭遇：喺抵達集中營之後被殺、出世之後即刻被殺、俾其他囚犯收埋、強迫勞動或者做醫學實驗嘅研究對象、喺報復行動中被殺。

喺猶太人貧民窟，猶太細路多數係餓死或者死於缺乏足夠嘅衫同居所。德國政府對猶太細路大規模嘅死亡無動於衷，因為佢哋認為貧民窟嘅細路無生產力；亦都因為噉，德國政府通常選擇佢哋同老人家、病人、殘疾人士為進入集中營嘅首要目標同大規模槍殺嘅受害者。

納粹黨衛軍嘅醫生同醫療研究者會用集中營嘅細路做唔人道嘅醫學實驗，例如生化武器實驗同人體實驗，導致佢哋響實驗中喪生。集中營嘅管理當局迫猶太後生仔勞動，佢哋多數會因為惡劣嘅生活條件而喪生。德國當局重會將細路仔關押喺生活條件惡劣嘅集中營，例如關押安妮法蘭姊妹嘅伯根-貝爾森集中營喺1943年到1945年間就有大約35,000人死於當時流行嘅斑疹傷寒。

求生手段
----

儘管細路仔嘅生存受到好大威脅，佢哋有自己求生嘅方法：有尐偷運食物同藥物進入貧民窟，有尐參加地下抵抗活動；好多細路仔同佢哋嘅親屬逃到猶太游擊隊嘅營地。一尐細路響其他家庭成員保護之下喺唔同嘅地方躲藏。

救援
--

響1938至1940年之間，有名為難民兒童運動嘅救援組織從納粹德國同被德國佔領嘅領土拯救咗成千上萬嘅猶太細路仔。響1942年至1944年嘅法國，幾乎所有住響利尼翁河河畔勒尚邦嘅新教徒同天主教嘅神父同修女都有收埋猶太細路仔。

參考
--

1. ↑  大屠殺中的兒童
2. ↑  "Medical Experiment". *Jewish Virtual Library*. 喺23 March 2008搵到.
3. ↑  Christian Gerlach, Kalkulierte Morde. Die deutsche Wirtschafts- und Vernichtungspolitik in Weißrußland 1941–1944
4. ↑  "Doin' it for the kids!". 原著喺2008年3月16號歸檔. 喺2014年6月29號搵到.
5. ↑  "Introduction to NMT Case 1: U.S.A. v. Karl Brandt et al". *Harvard Law Library, Nuremberg Trials Project: A Digital Document Collection*. 原著喺2016年8月20號歸檔. 喺23 March 2008搵到.
6. ↑  Small, Martin; Vic Shayne. "Remember Us: My Journey from the Shtetl through the Holocaust", Page 135, 2009.
7. ↑  Black, Edwin (2004). *War Against the Weak: Eugenics and America's Campaign to Create a Master Race*. United States: Thunder's Mouth Press. ISBN 1-56858-258-7. 喺14 April 2008搵到.
8. ↑  Berenbaum, Michael (1993). *The world must know: the history of the Holocaust as told in the United States Holocaust Memorial Museum*. Boston: Little, Brown. pp. 194–5. ISBN 0-316-09134-0.
9. ↑  "Bergen-Belsen", United States Holocaust Memorial Museum.
10. ↑  Study Guide Sonia Orbuch: A Young Woman with the Russian Partisans[*失咗效嘅鏈*]
11. ↑  Anne Frank - The Biography，p. 163
12. ↑  Baruch Tenenbaum. "Nicholas Winton, British savior". *IRWF*. The International Raoul Wallenberg Foundation. 原著喺2020年3月28號歸檔. 喺3 September 2009搵到.
13. ↑  "Elizabeth Altham, Catholic Heroes of the Holocaust". 原著喺2007年3月12號歸檔. 喺2014年6月29號搵到.
何氏舊居更樓
何氏舊居門樓
**何氏舊居**喺香港大埔區西貢北白沙澳，係何氏族人喺1911至1915年間起嘅大宅。何氏舊居嘅門樓、更樓、廂房、何氏祠堂同其兩邊嘅廂房喺2010年11月10號獲確認係一級歷史建築。

史
-

白沙澳面向海下灣，係一條古老村莊。何氏舊居主人何氏兄弟約喺19世紀尾喺英國輪船上面擔任海員工頭同燒火，之後開設薦人館，介紹上船上工作，因為咁而積聚財富，重喺原居地起大宅同祠堂，代替原先細小殘破嘅舊居。直到1929或1930年，大宅更樓嘅底層一直作教學之用。日佔時期大宅曾經被日軍佔據。1970年代尾，大部分何氏族人移民海外，大宅因而空置。自從1980年代中開始，大宅就租畀外國人住。但直到今日，何氏家族仍然會喺重陽節時返去祠堂拜祭祖先。

參考
--

1. ↑  "List of the Historic Buildings in Building Assessment (as of 22 March 2011, #67, 81, 86 & 192)" (PDF) (香港中文). amo.gov.hk. 2011-03-22. 原著 (PDF)喺2011年5月27日歸檔. 喺2011-06-13搵到. `{{cite web}}`: Italic or bold markup not allowed in: `|publisher=` (help)
2. ↑  〈白沙澳圍村 洋人排隊租〉. 《明報》 (香港中文). news.sina.com.hk. 2009-03-24. 喺2011-06-17搵到. `{{cite news}}`: Italic or bold markup not allowed in: `|publisher=` (help)CS1 maint: url-status (link)

出面網頁
----

* 白沙澳何氏舊居
廣東省人民醫院（東川路總院）
**廣東省人民醫院**（粵拼：gwong2 dung1 saang2 jan4 man4 ji1 jyun2）係中國廣東省嘅其中一間省級三甲醫院機構。之前嗌過**廣州中央醫院**（gwong2 zau1 zung1 joeng1 ji1 jyun2）嘅名。呢間醫院既係廣東省入面，最大嘅綜合性醫院，又係中國內地規模最大、綜合實力最強嘅其中一間醫院。呢間醫院喺1946年成立。而上面嘅7個標題大字係1950年嗰陣，由葉劍英用毛筆寫喺張兩呎方嘅宣紙出嚟嘅。

史
-

### 成立初期

喺1946年嘅抗日戰爭勝利之後，有好多官員都想搵返個官嚟做，嗰時有位嗌李廷安嘅人就唔想做上海市衛生局局長。就係因為佢老豆一世出嗮貢獻喺北平（而家係北京）、上海、四川嘅醫藥衛生事業發展嗰邊，佢就為咗報返桑梓嘅人情，就喺廣州嗰邊起咗間協和式醫學院同埋協和醫院式嘅醫院。就喺1946年，廣州中央醫院正式成立。

### 廣州中央醫院時期

呢間醫院成立咗之後，嗰時嘅醫院病歷差唔多都係清一色嘅雞腸書寫，甚至連專家查房都要用英文嚟問。而住院醫師同埋實習醫師方面，都係24個鐘嘅住院負責制，佢每年都成日向醫生搞考核，合格咗先至有得入嚟，唔合格或做得唔好嘅，唔好意思，炒魷。

因為李廷安負責起嘅其中兩間醫院度，其中有一間喺廣州淪陷嗰陣整冧咗。喺光復咗之後，李廷安重請咗合眾工程師事務所攞咗「廣州中央醫院建築惠福西路醫院第二期工程設計圖」嚟負責設計廣州中央醫院嘅二期工程。但係，由於惠福西路嘅醫院已經唔夠需求，佢就重新揀個地方嚟新起間醫院。佢之前諗住揀二沙島嗰度，但係由於嚿地皮要好多錢先至可以買，結果就冇揀到呢度喇。佢最後就揀咗喺而家東川路同埋中山三路、中山二路嘅交界嗰嚿地嚟起間新嘅醫院。不過嗰時，嗰笪地隔籬就係間好荒涼嘅殯儀館。後嚟李廷安就通過搞市政府同埋國際紅十字會、銀行同埋廣州善後救濟署嚟幫手捐錢嚟負責起間醫院。而呢間醫院喺1947年起好。

後嚟到咗1949年嘅中國解放之前，由於國民黨中央衛生部長嚟咗廣州，重命令嗰時做緊廣州中央醫院嘅院長——鐘世藩，話要帶嗮成間醫院嘅巨額資金，冚唪唥搬嗮去臺灣嗰邊。由於鐘院長憎嗮啲國民黨嘅腐敗制度，即刻唔喺廣州度搞喇，喺1950年，佢將啲醫院財產（包括埋文書、信件、圖書，房屋、藥品、醫療同生活器材、建築材料等）畀嗮下任嘅院長——陳汝棠。

到咗1949年10月15號嘅凌晨，喺惠福西路嘅廣州中央醫院門診部嘅二樓騎樓上空掛咗嚿五星紅旗喺度。嗰時係廣州城入面，其中一度出現得最早嘅旗，而呢支旗就搞到好多人嚟睇佢。嗰時成間醫院都冇人知係邊位醫生掛咗個五星紅旗響度，過咗十幾日都係噉，而掛國旗嘅人都唔夠膽認頭。

醫院喺1951年正式改名嗌「廣東省人民醫院」。喺1952年1月1號，總院正式搬咗去而家嘅東川路同埋中山二路交界嘅東南邊冇幾遠嗰度。

### 文革嗰陣

喺20世紀60年代，由於中蘇關係惡化，嗰陣時嘅毛主席就搞話備戰、備荒、為人民嘅三樣服務，就喺1969年9月，衛生部軍管會喺天津度開咗全國醫藥衛生戰備會議，就搞咗個針灸麻醉嘅任務出嚟。因為國家一打仗，可以喺冇麻醉藥嗰陣降低部分手術嘅痛苦程度。嗰時嘅國家領導人都睇實嗮針灸麻醉嗰行。喺1971年11月26號，嗰陣時嘅總理——周恩來同越南總理範文同嚟咗廣東省人民醫院度睇針灸麻醉手術嗰行。

喺1973年，阿根廷嗰邊就派咗由心血管病專家、麻醉師、護士呢行7人隊喺嗰時衛生部部長——利歐達嘅帶領入面嚟咗中國內地。佢同周總理傾緊中國嘅心血管病事業發展嗰陣，利歐達就話，如估發展中國嘅心血管病事業，一定要有個工作隊喺境外學習先至得。結果周總理就嗌咗阿根廷嘅專家去咗京滬穗呢三個地方嚟揀交流醫院同埋人員出嚟。而阿根廷代表就決定揀廣東省人民醫院去阿根廷嗰邊學心血管病技術，結果俾周總理批准咗。

### 改革開放之後

喺1982年開始，間醫院重連續5屆做咗世界衛生組織嘅心血管疾病研究合作中心，佢喺心內科、心外科、心兒科基礎研究同埋臨床研究方面嘅全面發展，喺醫療技術重去到國際嘅先進水準，有好多嘅研究技術領域都去到發達國家咁滯。而肺癌研究所喺中國內地入面，最早搞單病種首席專家制，重喺醫肺癌、乳腺癌呢啲單病種嘅效果都領先過好多國內嘅醫院。尤其係呼吸疾病嘅介入治療、白血病防治、神經內科、神經外科、骨科、骨質疏鬆防治、精神醫學、心身醫學、康復醫學、燒傷科、眼科、消化內科、普通外科、影像醫學科同埋臨床藥理學研究呢啲專業，重維持同發展咗佢嘅優勢。

間醫院喺1997年嘅成立50週年嗰陣，重攞埋「高等醫學院校教學醫院」嘅稱號。

### 21世紀

* 2003年初，呢間醫院喺打擊沙士嗰方面，攞咗唔少嘅成效。
* 2004年初，呢間醫院重參加咗南亞大海嘯嘅救災任務。
* 2007年9月，呢間醫院第一次攞咗18間醫保信用AAA级入面嘅其中一間定点醫療機構。
* 2008年5月，呢間醫院重參加咗汶川大地震嘅救災任務。
* 2010年5月，呢間醫院全力保障咗第16屆亞洲運動會嘅醫療保障工作。

院區
--

廣東省人民醫院（惠福門診部）
呢間醫院一共有1間大醫院同3個門診部，分別喺：

* 大醫院：廣州市越秀區東川路同中山二路嘅交界東南邊冇幾遠嗰度，入面重有呢啲研究所：
廣東省心血管病研究所
廣東省老年醫學研究所
廣東省精神衛生中心
廣東省肺癌研究所
廣東省腫瘤治療中心
* 門診部：
惠福：廣州市越秀區惠福西路（進步里嘅東邊隔籬，仙鄰巷嘅西邊）。
廣東省人民醫院健康管理中心都喺呢個院區
合群：廣州市越秀區合群一馬路，隔籬冇幾遠就係河邊同埋隧道。
平洲：佛山市南海區平洲永安中路入面，平洲中心文化廣場隔籬

出面網頁
----

* 广州中央医院首任院长李廷安 廣州文史
* 钟南山父亲曾拒绝国民党潜逃令留守广州 水母網

註
-

1. ↑  睇埋廣東省檔案冊 006－002－2335－344號
2. ↑  尺素寸心：民国广州书信解读 互聯網檔案館嘅歸檔，歸檔日期2020年3月27號，. 騰訊網 喺2014-02-14搵到
3. ↑  〈解放时偷偷在医院骑楼上空挂上了五星红旗〉. 原著喺2014年6月26號歸檔. 喺2014年8月1號搵到.
4. ↑  广东省人民医院惠福分院附近花店 互聯網檔案館嘅歸檔，歸檔日期2016年3月5號，. 訂花人
| How to read a taxoboxHow to read a taxobox**白欖** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 無患子目 Sapindales |
|
|
|
|
|
|
|
|
| 科 | 橄欖科 Burseraceae |
|
|
|
|
|
| 屬 | 橄欖屬 *Canarium* |
|
|
|
|
|
|
|
| 種 | **白欖 *C. album*** |
|

 |
|
| 二元學名 |
| ***Canarium album***(Lour.) Raeusch. |
|
|
|
|
|
|
|
|
|
|
|
|
|
|
| 別名 |
| *Canarium canarium* L. nom. illegit. |

**白欖**（粵拼：baak6 laam5；學名：*Canarium album*），又叫**青果**（ceng1 gwo2）、**黃欖**（wong4 laam5），係橄欖科橄欖屬嘅常綠喬木，原產地喺中國內地，而家喺廣東、廣西同雲南嘅西雙版納地區、福建嘅低海拔雜木林入面都可以搵到。白欖喺廣東同福建地區種得比較多。

樣
-

植株高10－20m，胸徑1.5m，成樖嘢有似漿糊咁黐嘅芳香樹脂；細枝粗5～6mm，有啡黃絨毛，但好快就甩。葉橢圓，羽狀複葉，細葉9～15嚿，大葉多數11、13、15嚿，對生兼革質，似圓角披針；先端漸尖，下網脈有細嘅點，似竇。花屬圓錐花序，白，味香；細花仔有20－300朵，雖然兩性或雜性，但大多數都係花公，兩性花比較少見；萼似杯，花瓣白，有6條芯，其中芯公冇毛，芯乸有毛兼超密；每年5～7月開花。果屬核果，樣似橢圓或樹葉，長大概3cm，啱結果時綠，熟時轉淡黃，籽硬；雖然喺每年8～10月結果，但係結果率凈得花嘅10%到（每10朵花凈得1朵係結果）。

用途
--

佢可以用嚟做生果或浸茶嚟飲，重可以加工成蜜餞；核可以榨油，而佢啲木可以用嚟整農具同傢俬。做生果生食時，開頭雖然食落去好嚡（haai4），但𡁻爛之後變甜。

### 藥用

喺中醫學嚟講，白欖可以用嚟做清肺藥同喉嚨痛藥，可以醫喉嚨痛嘅病。

文化
--

### 係「和平」噉解

喺歐美嗰邊，有本《聖經·創世紀》嘅書話咗噉嘅古仔：

由於大地俾洪水浸咗，留喺部船度嘅諾亞一個唔該，執返自己條命仔，結果佢喺某一日放咗隻鴿嚟睇下啲水係咪退嗮。結果隻鴿飛返嚟嗰時就擔咗條啱啱摘咗落嚟無耐嘅橄欖枝俾諾亞，佢先至知洪水已經退嗮先至返到陸地嗰度。後嚟啲人就將鴿同橄欖話成係和平嘅象徵。

### 數白欖

內文：數白欖同Rap
數白欖係中國已經流傳咗好耐嘅民間風俗仔，係俾平民百姓鍾意咗嘅街頭娛樂，喺而家嚟講屬Rap歌嘅品種。

有關嘅書
----

* 中国少年儿童百科全书 自然·环境 第458页　浙江教育出版社　ISBN 7-5338-1946-2/G·1942
* 《臺灣蔬果實用百科第三輯》，薛聰賢 著，薛聰賢出版社，2003年
* 热带植物识别图鉴 第113页　　人民邮电出版社 ISBN 978-7-115-40389-6

出面網頁
----

* 昆明植物研究所. 〈橄榄〉. 《《中国高等植物数据库全库》》. 中国科学院微生物研究所. 喺2009-02-24搵到.
* 白榄 中医百科
* 橄榄 中国植物志
* 青果 Qingguo 中藥材圖像數據庫 (香港浸會大學中醫藥學院)
* 青果 Qing Guo 中藥標本數據庫 (香港浸會大學中醫藥學院) （繁體中文）（英文）
* 橄榄 Canarium album (Lour.) Raeusch. 中国植物物种信息数据库
| How to read a taxoboxHow to read a taxobox**蜞乸** |
| --- |
| 蛭蛭 |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 環節動物門 |
|
|
|
|
|
|
|
| 綱 | 環帶綱 |
|
|
|
|
|
| 目 | 蛭亞綱 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**蜞乸**又叫**螞蟥**、**水蛭**，係一種會吸血嘅動物。佢個頭有吸盤，可以黐響人嘅皮上面，然後咬入肉吸血食。吸血之後，佢嘅身體會脹大幾倍咁多。

由於蜞乸嘅口水有麻醉作用，所以俾佢咬親嘅人，會唔多覺痛。蜞乸嘅口水重有抗凝血劑，方便佢吸血，但係會令俾佢咬親嘅人，傷口好難止血。不過蜞乸一遇到檸檬茶、梘粉、洗潔精、潔廁液、CaO、檳榔水、乾冰、食用油或汽油、雙氧水、碘酒，幾分鐘後會即刻死咗，尤其係強酸強鹼溶液（例如H2SO4或KOH），都會直接秒殺蜞乸。

急救
--

如果發現有蜞乸黐咗上身，千祈唔好夾硬扯走佢，因為咁會拉斷佢，剩低個頭同吸盤響體內，引致發炎或者其他問題。其實等20分鐘左右，等佢吸飽血，就會自然甩出來。又或者可以手指甲輕輕地、慢慢地咁刮走佢。

亦有人話可以倒啲鹽、白糖、石灰上去，或者用煙絲、火柴來燻佢，趕走佢。不過，咁做可能會令隻蜞乸嘔啲有毒、有菌嘅嘢落個傷口處，造成其他麻煩。

整走隻蜞乸之後，傷口應該用番梘同清水洗淨，然後包紮好。撳住個傷口，有助止血。

藥用
--

古今中外都有人利用蜞乸來吸走瘀血或者毒血，咁樣醫病。

現代醫學上，蜞乸嘅口水含有Hirudin蛋白，可以提煉出來做抗凝血劑。蜞乸嘅口水重有有血管擴張劑，可以減低由血液積聚所引起嘅血壓。做完接駁手術之後（例如眼皮，手指或者耳仔嘅接駁），用蜞乸可以有效刺激血液循環。重有，一旦俾蛇、蠍子咬傷中毒，而又無醫護人員在場嘅話，可以捉隻蜞乸放上個傷口處吸走毒血，阻止毒性蔓延。

參考
--

1. 1 2 3  en:Leech
2. 1 2 3
3. ↑  en:Hirudin
**朱踐耳**（1922年10月18號—2017年8月15號），原名**朱榮實**，係來自中國天津嘅作曲家。

生平
--

朱踐耳喺1922年10月18號喺天津出世，原名朱榮實。佢細個嗰陣同屋企人遷居上海。佢祖居現今喺存涇縣榔橋鎮嘅黃田村，名為「敬修堂」。朱踐耳讀中學嗰陣對音樂產生咗興趣，並自學鋼琴。朱踐耳視聶耳為佢嘅終身偶像，佢「踐耳」呢個名都係為咗偶像而改嘅。「『踐耳』就是踐行聶耳走過的道路」。朱踐耳喺30年代後期跟隨錢仁康學習和聲學，並隨同石人望學鍵鈕式手風琴。

1945年，朱踐耳去咗蘇北解放區，先後喺蘇中軍區前線劇團同華東軍區嘅文工團從事音樂事業。喺呢段時期，佢寫咗《打得好》呢首歌曲，並俾當時嘅解放軍廣泛傳唱。1949年，朱踐耳去咗上海電影製片廠、北京電影製片廠同埋中央新聞紀錄電影製片廠打工，為電影配樂。

1955年，朱踐耳去咗前蘇聯，喺莫斯科音樂學院學習作曲，喺呢段時間創作咗多部鋼琴小品，例如序曲《告訴你》、《流水》、《敘事詩》等等。1960年，佢畢業返返中國，撞正中蘇交惡。佢喺上海實驗歌劇院作曲。喺呢段時間，朱踐耳嘅作品《唱支山歌給黨聽》成為咗當時流傳得相當廣泛嘅作品。從1975年起，朱踐耳任職於上海交響樂團。

文革結束之後，朱踐耳開始創作交響樂，亦有一啲反思文革嘅作品。

2017年8月15號，朱踐耳喺上海病逝，終年95歲。

代表作
---

* 《節日序曲》
* 《英雄的詩篇》
* 《血染的紅花》
* 《第二交響曲》
* 《納西一奇》
* 《天樂》
* 《第四交響曲》
* 《百年滄桑》

參考
--

1. ↑  廖阳 (2017-08-15). 〈作曲家朱践耳去世，享年95岁，生前嘱咐捐赠遗体〉. 澎湃新闻. 喺2017-08-15搵到.
|  |
| --- |
| **Socket 940** |
|  |
| 規格 |
| **種類** | PGA-ZIF |
| **Chip form factors** |  |
| **接觸點數目** | 940 |
| **Bus Protocol** |  |
| **FSB** | 200MHz (800MHz /1GHz HyperTransport |
| **電壓範圍** | 0.8 - 1.55 V |
| **處理器** | AMD Athlon 64 FXAMD Opteron |
| 本文係CPU插座嘅一部份 |

**Socket 940**係AMD推出專為伺服器而設嘅插座。佢擁有940個接腳，基本上針腳已佈滿整個插座，但有四點〔共八隻腳〕沒接觸以避免誤插。

簡介
--

**Socket 940**顧名思義，擁有940個接腳，基本上針腳已佈滿整個插座，但有四點〔共八隻腳〕沒接觸以避免誤插。

剛推出時Socket 940除左伺服器一途外，亦有作為高階AMD Athlon 64 FX系列嘅用途。但由於使用Socket 940嘅處理器必須使用雙管道ECC Registered記憶體，令到組裝電腦嘅整體價格上升。另一方面，Socket 754只使用單管道DDR記憶體，效能又唔夠對手。結果AMD需要推出唔支援ECC Registered，但支援雙管道DDR記憶體嘅Socket 939。而Socket 940亦退作伺服器專用。

由於使用雙管道ECC Registered記憶體，其穩定性同準確度而有所提高。而市場上亦有雙插座、四插座、八插座嘅Socket 940。

使用Socket 940嘅處理器
----------------

* *Clawhammer* Athlon 64 FX
* *Sledgehammer* Opteron 1XX系列
* *Venus* Opteron 1XX系列
* *Sledgehammer* Opetron 2XX系列/2XXEE系列
* *Troy* Opteron 2XX系列
* *Italy* Opetion 2XX系列
* *Sledgehammer* Operton 8XX系列/8XXEE系列
* *Athens* Operton 8XX系列
* *Egypt* Operton 8XX系列

可使用Socket 940嘅晶片組
-----------------

* AMD
	+ AMD 8000
* nVidia
	+ nForce Professional
* ULi
	+ M1687
	+ M1689
	+ M1695/1695 TGi
	+ M1697
* VIA
	+ K8T800/K8T800 Pro
	+ K8M800
	+ K8T935

  


**AMD CPU插座**| 伺服器處理器用插座: Socket 940 | Socket F |
| 桌面處理器用插座: Super Socket 7 | Slot A | Socket A | Socket 754 | Socket 939 | Socket 940 | Socket AM2 | Socket AM2+ | Socket AM3 |
| 流動處理器用插座: Socket 563 | Socket 754 | Socket S1 |
|  |
| --- |
| **Socket S1** |
| (自由圖像從缺) |
| 規格 |
| **種類** | PGA-ZIF |
| **Chip form factors** |  |
| **接觸點數目** | 638 |
| **Bus Protocol** |  |
| **FSB** | ? HyperTransport |
| **電壓範圍** | ? |
| **處理器** | Mobile SempronTurion 64 X2 |
| 本文係CPU插座嘅一部份 |

「**Socket S1**」係AMD嘅行動電腦處理器插座之一，支援Mobile Athlon 64、Mobile Sempron、Turion 64同最新嘅雙核Turion 64 X2系列。呢款插座擁有638針，用以取代行動電腦版本的Socket 754。喺未來或會出現使用Socket S1嘅桌上電腦，一如供Pentium M使用嘅Socket 479，都推出桌上電腦版本。

這款插座支援DDR2記憶體、虛擬化技術同行動型雙核處理器，以便同英特爾嘅Merom系列處理器競爭。

呢款插座、Socket F（伺服器）同埋Socket AM2（桌面），都係AMD嘅新一代CPU插座之一，同時都支援未來採用65納米製程嘅新處理器。

外部連結
----

* AMD Three-Year Technology Outlook （英文）

  


**AMD CPU插座**| 伺服器處理器用插座: Socket 940 | Socket F |
| 桌面處理器用插座: Super Socket 7 | Slot A | Socket A | Socket 754 | Socket 939 | Socket 940 | Socket AM2 | Socket AM2+ | Socket AM3 |
| 流動處理器用插座: Socket 563 | Socket 754 | Socket S1 |
**三菱Fuso**（三菱ふそうトラック・バス株式会社；Mitsubishi Fuso Truck and Bus Corporation）係日本一間巴士、貨車同引擎製造廠，而家屬於丹拿貨車。

Fuso（ふそう）呢個牌子係喺1932年開始，當年三菱造船神戸造船推出咗第一架巴士，並將佢命名為Fuso。1934年三菱造船改名三菱重工業。三菱重工業喺1950年分拆成三間公司，Fuso嘅車由三間公司其中之一嘅東日本重工業（1952年改叫三菱日本重工業）出，1964年三間公司合返埋。

1970年，三菱重工業汽車生產分拆為三菱汽車。

2003年1月6號，三菱Fuso分拆為新嘅Mitsubishi Fuso Truck and Bus Corporation，股份由戴姆勒佳士拿（後來改叫戴姆勒、平治集團，佔43%）、三菱汽車（佔42%）同埋其他三菱集團公司（佔15%）持有。去到2005年三菱Fuso因為隱瞞產品質量問題而令公司受影響，戴姆勒佳士拿接收三菱汽車手上全部三菱Fuso股份。2011年，戴姆勒喺三菱Fuso嘅持股量再由85%加到89.29%。

產品
--

### 貨車

* 三菱Canter
* 三菱Fighter‎
* 三菱Super Great
* 三菱The Great

### 巴士

* 三菱Rosa
* 三菱BM‎
* 三菱Aero King
* 三菱Aero Star
* 三菱Aero Midi
* 三菱Aero Bus/Super Aero/Aero Queen/Aero Ace

睇埋
--

* 三菱Fuso巴士製造—三菱Fuso全資附屬公司

出面網頁
----

|  |  |
| --- | --- |
|  | 維基同享有多媒體嘅嘢：**Mitsubishi Fuso Truck and Bus Corporation** |

* 三菱Fuso（日文）
* 三菱Fuso（繁體中文 - 香港）

|  |  |
| --- | --- |
| 權威控制 | 
* WorldCat
* VIAF: 258240650
* LCCN: no2015108099

 |